qundao/data-zh-poetry huggingface dataset:
石榴花
作者：杨柔胜
朝代：明
体裁：曲

心香一炷。稽首告穹苍。严父病在膏肓。恩罔极。未曾偿。愿减妾身年添父龄长。愿霎时体康。百年强健常无恙。望天心乞赐周全。庶表我为女衷肠。
石竹花
作者：杨柔胜
朝代：明
体裁：曲

净外上：病卧房帏。屈指又经数月。面貌萎黄。力衰体怯。
神仗儿
作者：杨柔胜
朝代：明
体裁：曲

生外：旌旗拥蔽。旌旗拥蔽。鼓金鼎沸。亲承圣旨。到得代州界里。权驻节。且停［⿸⿰方�儿］。权驻节。且停［⿸⿰方�儿］。
秋夜月
作者：杨柔胜
朝代：明
体裁：曲

净上：田舍翁住在山圪落。恃老无端多凶恶。我每反被相辱没。欺善怕恶。欺善怕恶。
称人心
作者：杨柔胜
朝代：明
体裁：曲

生上：文修武偃。满腹珠玑投献。
窣地锦裆
作者：杨柔胜
朝代：明
体裁：曲

净众：连年得胜驾都围。不料韦皋会使机。空坑陷马怎施为。只得投降听指挥。
窣地锦裆
作者：杨柔胜
朝代：明
体裁：曲

净引众上：冲天杀气黑漫漫。壮士闻风心胆寒。鸣锣击鼓彻云端。莫作寻常一例看。
窣地锦裆
作者：杨柔胜
朝代：明
体裁：曲

净末上：槐黄秋早马蹄忙。举子相期入试场。才吞八斗气轩昂。一跃龙门姓字香。
窣地锦裆
作者：杨柔胜
朝代：明
体裁：曲

旌旗蔽日满天红。蹀躞霜蹄马似龙。三军一鼓便擒戎。顷刻胡尘一扫空。
窣地锦裆
作者：杨柔胜
朝代：明
体裁：曲

秋高云冷景萧条。草净尘空万木凋。你看那弓藏兔走鸟飞高。满地纵横猃歇骄。
簇御林
作者：杨柔胜
朝代：明
体裁：曲

外：思前事真可羞。到今朝方自咎。区区狭量从来有。况值衰年老叟。有前没后。料英才想是难忘旧。是我没来由。今将往事都付与东流。
簇御林
作者：杨柔胜
朝代：明
体裁：曲

老旦：伊岳父方转头。事行差难怨尤。急令院子来留救。旦：母亲。爹爹为何意转了。老旦：因检梳头。见你曾借寿。方知谗谮因人谬。只恐丧浮沤。今朝重见解释万千愁。
红绣鞋
作者：杨柔胜
朝代：明
体裁：曲

众：苍松郁郁清幽。清幽。翠柏修竹忘忧。忘忧。梅花酒。泛金瓯。祝亲寿。比山丘。祝亲寿。比山丘。
红绣鞋
作者：杨柔胜
朝代：明
体裁：曲

繁弦急管风流。风流。安邦定国良谋。良谋。烽火息。稻禾收。民乐业。尽优游。民乐业。尽优游。
红绣鞋
作者：杨柔胜
朝代：明
体裁：曲

负嵎猛虎咆哮。咆哮。牙张尾掉头摇。头摇。持宝剑。跃金刀。霎时里命难逃。霎时里命难逃。
红芍药
作者：杨柔胜
朝代：明
体裁：曲

轻身好勇行凶暴。我不望你荣耀。快出去。快出去。生：大丈夫志气在青霄。效题桥。高车驷马荣归道。不信衡门空自老。怕只怕无福穿着紫罗袍。难消受五花官诰。外：当今天子重英豪。谩自有才调。无数登庸总俊髦。少你一个佐廊庙。老旦：男儿未遇休说诮。莫把芝兰当作草外：夫人。。你尚兀自东掩与西遮。他那是个传家宝。
红衫儿
作者：杨柔胜
朝代：明
体裁：曲

净：众埋怨应不小。老旦：怎么不见人来告他。净：人非不欲来入告。奈府堂宽恁深杳。又道是张府东床。恐怕护短焦懆那被害之人呵。。尽吞声受了。老旦：你葫芦提倒。舵随风一味自恼。
红衫儿
作者：杨柔胜
朝代：明
体裁：曲

净：奶奶。韦姐夫呵。与童儿无争较。本当不敢道。奈民间尽成谣。将此情上达皇朝。祸来侵不小。外：万一官里知道。那灾来怎逃。净：镇西川有十载功劳。一旦都废了。老旦：那些不累着你。外：你还开口。都是你误了我的女孩儿了旦：爹爹妈妈。请息雷霆之怒。。只为他不肖。父母牵怀抱。扑簌簌泪珠抛爹爹。。你须据理推详。休听一面诡道童儿。那被害之人呵。。是那乡都甚堡。净：姐姐。人多。记也记不得这许多。旦：记一个明白根苗那时。叱韦皋便好。
红衫儿
作者：杨柔胜
朝代：明
体裁：曲

自恨前日不思料。招着韦皋只为那不才的畜生。把我童儿打得这般模样。老旦：敢是妆成模样。。是他说谎自造相公。童儿与韦皋呵。。他两个觌面冤仇。净：奶奶。韦姐夫也吃爹爹的饭。我童儿也吃爹爹的饭。两下有甚冤仇。老旦：积恨尚未消。斗庄家虚捏圈套。生出祸苗。
红衲袄
作者：杨柔胜
朝代：明
体裁：曲

生：劝多娇莫泪涟。取功名半载间。休教界破残妆面。独倚秦楼免挂牵。耐心情还自遣小生呵。。挂荷衣即便转那时取了大姐。。管教脱去尘嚣也。永双双时并肩。
红衲袄
作者：杨柔胜
朝代：明
体裁：曲

贴：渭河边倚画船。明日呵洛阳城闻杜鹃。世间何似相思苦。甚物高如离恨天。锁春愁杨柳烟。捲东风桃杏脸相公。须是早寄音书呵。。休教愁老莺花也。燕子来时期信传。
绵搭絮
作者：杨柔胜
朝代：明
体裁：曲

老旦：孩儿。你聪明绝世。容貌超群。好似阆苑鲜花。谁料一夜狂风骤雨倾。东君。断送青春。昔诲你闺门道理。番做楚些哀文。事到伤心。铁石人闻也断魂。
绵搭絮
作者：杨柔胜
朝代：明
体裁：曲

老旦：桑榆暮景。回首泪沾襟。无子传家。仗娇儿代后昆孩儿。你今死呵。。我眼底有谁人。倚托晨昏。百年坟茔谁守。春秋俎豆谁陈。我万苦攒心。哭得我双眸一旦昏。
绵搭絮
作者：杨柔胜
朝代：明
体裁：曲

老旦：相公。你职居宰相。作则军民。何乃心地朦胧。黑白妍媸辩不真。太不仁。残忍存心。虎毒何曾吃子。兽心反胜于人。九曲愁肠。泪溢黄河一样深。
绵搭絮
作者：杨柔胜
朝代：明
体裁：曲

老旦：黄河汹涌。白浪沈沦孩儿。你。本是金屋明姬。逐冯夷作水神。痛伤心。血泪淋漓。抱石沈渊。身并江鱼。心事成尘。思古伤今。狼籍名花没处寻。
缑山月
作者：杨柔胜
朝代：明
体裁：曲

生上：日月有盈亏。人事如番掌。青天问不应。搔首空劳攘。
缕缕金
作者：杨柔胜
朝代：明
体裁：曲

众：驱鹰犬。出西郊。枫林黄叶落。景堪描。仗剑持弓矢。諠哗闹炒。傍人谁敢犯秋毫。高声且喝道。
胜葫芦
作者：杨柔胜
朝代：明
体裁：曲

孩儿前日遭杖杖头疼。今日遭杖杖头轻。不能使疼因无力。教儿不觉泪溋溋。儿若亏心天鉴證。童儿搬谮不须听。逆天大罪儿不做。乞怜骨肉莫生嗔。
胡笳令
作者：杨柔胜
朝代：明
体裁：曲

净：下礼行茶都莫提。我自有施为。但请童儿吃一醉。管教成就做夫妻。
胡笳令
作者：杨柔胜
朝代：明
体裁：曲

只为夫妻中路离。空抱鼓盆悲。若还成就姻缘事。定应宿世系红丝。
胡笳令
作者：杨柔胜
朝代：明
体裁：曲

浪语閒言都是虚媒妁。你要用心机。蓝桥若得春消息。好花折取一枝归。
节节高
作者：杨柔胜
朝代：明
体裁：曲

众：残霞映夕阳。水云乡。采莲歌联归舫。敲兰桨。鸳梦醒。鱼惊浪。银蟾浴动秋波漾。玉山自倒青纱帐。合：分付韶光莫相催。少年且尽风流况。
节节高
作者：杨柔胜
朝代：明
体裁：曲

情理不堪容。弄颠风。将咱觑得忒没用。激得我怒气冲。把刀鎗动。末：君子律己要谦恭。若还莽撞人讥讽。净：今日与你别雌雄。回朝天阙将冤讼。
节节高
作者：杨柔胜
朝代：明
体裁：曲

生：羞花闭月容。与旧人同。二十年已作南柯梦。今偶逢。不由人心不动。净：之乎者也全无用你这短寿命的。。小人得志不尊重。末：停嗔息怒且从容韦大人呵。。情真不觉多悲痛。
节节高
作者：杨柔胜
朝代：明
体裁：曲

赓歌兴转狂。漫徜徉。座间人似花模样。休谦让。入醉乡。欣无恙。赏心乐事休虚放。良辰美景心舒畅合前。
花心动
作者：杨柔胜
朝代：明
体裁：曲

生：云敛巫峰。想襄王何幸。误入仙洞。净请旦上：宿世愿酬。今世相逢。惭无德配英雄。
菊花新
作者：杨柔胜
朝代：明
体裁：曲

外上：槐阴重障日初长。窗下葵榴斗艳妆。老旦上：风番翠盖泻清香。旦丑上金盆初试罢兰汤。
菊花新
作者：杨柔胜
朝代：明
体裁：曲

外上：秉节传旌承圣宠。心存一点丹衷。民熙物阜岁时丰。三边烽火息。四海受恩隆。
菊花新
作者：杨柔胜
朝代：明
体裁：曲

外上：胸藏壮气吐长虹。未济空怜途路穷。踪迹任西东。谩自怀忠奋勇。
菊花新
作者：杨柔胜
朝代：明
体裁：曲

外：十年凋弊一狐裘。馆谷恩深未得酬。征雁过南楼。又早暮秋时候。
菊花新
作者：杨柔胜
朝代：明
体裁：曲

旦上：娇鸾雏凤各分飞。玉纤空自数归期。静听金风声里送。谁家月夜捣寒衣。
菊花新
作者：杨柔胜
朝代：明
体裁：曲

末上：镇静拥貔貅。烈士封侯。狼烟烽火扰神州。为国心忧。
菊花新
作者：杨柔胜
朝代：明
体裁：曲

生上：关山夜月照矛戈。转日回天功绩多。天意果如何。未见皇恩及我。
菊花新
作者：杨柔胜
朝代：明
体裁：曲

生上：十年窗下苦埋头。玉石难分满面羞。泾渭一同流。空咄咄气冲牛斗。
菊花新
作者：杨柔胜
朝代：明
体裁：曲

生旦上：飘飘两袖染天香。志气昂昂。旦：威风八面真男子。方显好东床。
薄眉令
作者：杨柔胜
朝代：明
体裁：曲

外上：画堂深杳。疑在蓬莱三岛。见兽炉沈香缭绕。
薄眉令
作者：杨柔胜
朝代：明
体裁：曲

老旦：天香五株。丹桂今生应少。旦无奈椿萱衰老。
虞美人
作者：杨柔胜
朝代：明
体裁：曲

丑上：迎新送旧。枉添得腰肢瘦。银筝常抱过街头。人人争笑道笑道我风流。
虞美人
作者：杨柔胜
朝代：明
体裁：曲

贴上：舞裙歌扇。到惹得人轻贱。花羞月妒煞风流。却做一天离恨帐中愁。
蛮牌令
作者：杨柔胜
朝代：明
体裁：曲

外：仁兄你量忒小。小弟气英豪。请君同落草。与弟共逍遥。白玉带日围虎腰。象牙床夜伴多娇。须强似穷途饿莩。请同乐不须推调。
蛮牌令
作者：杨柔胜
朝代：明
体裁：曲

外：恩兄且听告。一别两相抛。我孤身无倚靠。立寨傍山岛。豢养恩天高海深。欲走报奈路远山遥。谁承望再遇故交。何妨效犬马之劳。
蛮牌令
作者：杨柔胜
朝代：明
体裁：曲

生：你说话太颠倒。做作忒蹊跷兄弟。你说英雄。我就把几个勇的比你。。绿林徒空勇猛。赤眉辈枉英雄。辜负你三略六韬。臭名儿青史高标。那曾见荣华到老。劝伊家改过为高。
蛮牌令
作者：杨柔胜
朝代：明
体裁：曲

生：你身着锦征袍。手执点钢刀。茜红巾头上带。恃勇逞英豪。逆天罪造下不小。总恩赦不得相饶。好收拾须宜及早。如贪恋定然不好。
行香子
作者：杨柔胜
朝代：明
体裁：曲

生上：涉尽山程又水程。连云栈那曾经。自怜薄命轻如纸。赢得身如水上萍。
解三酲
作者：杨柔胜
朝代：明
体裁：曲

从良心始终不变。迨贞洁堪爱堪怜。堕烟花怎被烟花玷。似污泥拥出红莲。追欢买笑人争占。他心厌繁华独不然。真堪羡。又岂肯轻抱琵琶过别船。
解三酲
作者：杨柔胜
朝代：明
体裁：曲

旦：他气昂昂束发男儿。怎被闺门妻子拘。鸳帏须尽夫妻礼。女学士怎生为韦皋是个大丈夫。。他怎肯裙钗手下求针指。玉镜台前听指挥合前。
解三酲
作者：杨柔胜
朝代：明
体裁：曲

老旦：但知道夫唱妇随。出门时少谏言语。知过必改方为贵。所为事肯差池人都道你是个。不撑达懦弱娇怯女你丈夫。是不守分猖狂浪荡儿。合：思量起。那些个家有贤妻。
解三酲
作者：杨柔胜
朝代：明
体裁：曲

记当年与那人初见。只指望邮亭一夜姻缘。谁想他风情月思深留恋。安甜静乐幽閒。又可喜反邪归正心不变。洁己从良志独坚。真堪羡。与吾有死生谐老共枕盟言。
谒金门
作者：杨柔胜
朝代：明
体裁：曲

外上：侯门深似海。人马过来稀。昼永人閒谁作侣。消磨白日无过只仗琴书。
贺新郎
作者：杨柔胜
朝代：明
体裁：曲

老旦：甲第连云起。恍疑身在洞天福地。旦：画戟朱门清昼永。急管繁弦声韵美。
赏宫花
作者：杨柔胜
朝代：明
体裁：曲

宾相是我。成就人间好事多。花簪几朵挂红罗。枣栗满盘来撒帐。袖些回去养家婆。
越恁好
作者：杨柔胜
朝代：明
体裁：曲

众：太平时世。太平时世。民安奸盗息。三边烽火无儆报。乐雍熙。风调雨顺时丰稔。人生能几。花前月下常相聚。同心永结谐连理。
越恁好
作者：杨柔胜
朝代：明
体裁：曲

玉堂深处。玉堂深处。开筵莫稽迟。一夫二妇天之与。岂人为。鸳鸯宿世须偿矣。优优乐叙。姻缘两世人怎比。珠围翠绕笙歌沸。
醉扶归
作者：杨柔胜
朝代：明
体裁：曲

旦将药上介：风欺烛焰烟光冷。病染椿庭珠泪零。弱息扶持力难胜。怎医得膏肓病。虔诚稽首告神明。愿此无灾眚。
醉扶归
作者：杨柔胜
朝代：明
体裁：曲

旦：昨宵梦寐静不静。今朝饮食增不增。爹说与恁儿听咳。。只愁日薄桑榆景。爹爹。药在此。请爹爹吃一口儿。外：童儿。接过药来我吃。旦：持来药饵自煎成。愿服后知神应。
醉落魄
作者：杨柔胜
朝代：明
体裁：曲

扶外上：骨立如山。力倦神衰食减。知死易再生难。
醉落魄
作者：杨柔胜
朝代：明
体裁：曲

老旦：门婿不肯事诗书。惟耽出猎贪游戏。旦：终朝苦谏不相从。徒逞少年豪气。
金焦叶
作者：杨柔胜
朝代：明
体裁：曲

生上：路途跋涉。这柔肠顿成万结。自那日一别离割舍。只得偷弹泪血。
锁南枝
作者：杨柔胜
朝代：明
体裁：曲

外：看他衣蓝缕容貌蹇。千山万水来路远贤侄。我做叔叔的。薄宦在穷边。刑宽薄税敛。清白自全。汝父须亡。吾长思念。喜贤侄学富才多。异日身荣显。权守困莫怨天待下科。赴春闱再鏖战。
锁南枝
作者：杨柔胜
朝代：明
体裁：曲

生：说将起珠泪涟。外：父母故了几年。生：双亲弃世十八年。囊箧尽萧然。外：贤侄曾读书么。生：诗书颇观看。功名分浅。点额空回。教人哀怨。望叔父乞见怜。念先父旧交面。
锁南枝
作者：杨柔胜
朝代：明
体裁：曲

老旦：看他眉过眼腰背员。丰隆鼻准地角宽。异日授皇宣。目今暂乖蹇背云：相公。。孩儿妙年。门户高低。未谐姻眷。若还配与斯人。拟定身荣贵显。妾见浅敢自专。料相公有高见。
锦衣香
作者：杨柔胜
朝代：明
体裁：曲

你没下稍听人调。全不知白和皂。那些纵横是非颠倒。外：妇人家何必絮叨叨。专主中馈是你勤劳。旦：儿今拚死。只是千载后耽名不孝。合：负屈天知道。妾还死也阴司地府冤冤相报。
锦衣香
作者：杨柔胜
朝代：明
体裁：曲

老旦：我看你真潦倒。杀子孙没分晓。旦：罪奴不孝甘当强招。外：再将言语来触恼。教伊母子尽丧波涛。老旦：若吾儿果死。做娘的誓不相抛合前外。
集贤宾
作者：杨柔胜
朝代：明
体裁：曲

丑：风亭月榭无限景姐姐。你到。不去遣兴怡情。一片心随千里行。想乔才别恋娉婷。重谐眷姻。关河远山盟无證姐姐。你一向不曾接客。。香消被冷。憔悴了月貌花神。
集贤宾
作者：杨柔胜
朝代：明
体裁：曲

丑：香消玉减枉了用心勤。徒自玉洁冰清韦姐夫别时说道。。燕子来时离帝京。到如今花已凋零。归期欠诚。眼见得亏心薄倖。心自惊。拚残生似风里孤灯。
集贤宾
作者：杨柔胜
朝代：明
体裁：曲

他入门画堂春自生。真个是识重知轻。软款温存一俊英。并香肩月下同行。风流可钦堪敬。夫妇永同欢庆。叫天不应。没下稍误我前程。
集贤宾
作者：杨柔胜
朝代：明
体裁：曲

旦：爹爹卧病久在床。对天减寿焚香。汤药煎熬亲自尝。日忧愁终夜徬徨。睡不着床妾奉汤药去到房前。爹爹不许妇人入房。奴家一时见识短浅。把药与童儿接去。被他将毒药入在其中。说道奴家下药。毒死父亲。。信谗言将奴来责杖。又波心推丧。今喜得逢君转。
集贤宾
作者：杨柔胜
朝代：明
体裁：曲

生：你爹爹枉读书几行。徒叨镇靖边疆。父子人伦都不讲。不思量反坏纲常夫人。。你真不枉。青史上标名堪尚。还思想。恁萱亲深恩大德须偿旦。
集贤宾
作者：杨柔胜
朝代：明
体裁：曲

贴：隔纱窗日高花弄影。听何处流莺。虚飘飘乍惊幽梦醒。乱纷纷花扑窗棂。閒倚画屏。恍忽自精神不定。常叹数声。韦相公呵。丑：姐姐。是春儿。贴对人前几错呼名。
风入松
作者：杨柔胜
朝代：明
体裁：曲

外上：催人岁月去如梭。奈老景蹉跎。功名两字都瞧破。谁肯去胡行乱做。懊恨韦皋见左。不务本学无徒。
风铃儿
作者：杨柔胜
朝代：明
体裁：曲

生：二十年不见娇容。乍相逢恍疑春梦。与玉箫一样笑口欢容。不觉伤心垂泪。意惹情牵。心事难传送。正是座中红一点。酒千钟。不觉桃花晕脸红合前净怒介。
风铃儿
作者：杨柔胜
朝代：明
体裁：曲

贴上：帘捲晴霞蔽日红。倚窗无力倦东风。闻父召出房栊。
风铃儿
作者：杨柔胜
朝代：明
体裁：曲

贴：露春纤满捧金钟。举莲步佩环声送。向樽前席上勉强从容。奴自小身娇怯。不出闺门。针指勤拈弄。家尊何爱客。过谦恭。教我半晌怀羞脸带红合前。
风马儿
作者：杨柔胜
朝代：明
体裁：曲

贴上：帘外娘催不住声。倚阑无力梦初醒。强妆待月迎风态。那得尤云殢雨情。
香柳娘
作者：杨柔胜
朝代：明
体裁：曲

论相逢有缘。论相逢有缘。如何离间。琉璃易脆云易散。我愁怀万千。我愁怀万千。终夜竟不眠。镇日情难遣。合：恁心专意专。恁心专意专。牢收玉环。留作后期相见。
香柳娘
作者：杨柔胜
朝代：明
体裁：曲

贴：奴家有一言。奴家有一言。你英雄必显。后来切莫忘贫贱。再叮咛少年。再叮咛少年。莫惜锦云笺。频频寄鱼雁合前生。
香罗带
作者：杨柔胜
朝代：明
体裁：曲

外打旦介：良言你不听。胡言厮挺。父不是亲谁是亲。却违父命恋夫情也。真逆子假惺惺。那些承颜顺志为孝亲罢罢。。女生外向从古有也我欲待打死你呵。。只为无儿且恕矜。
香罗带
作者：杨柔胜
朝代：明
体裁：曲

旦：儿夫向帝京。安知死生。奴连宵不昧魂梦惊。自怜前世分缘轻也。关山月各天明爹爹。黄花晚节荣暮龄。孩儿永恋亲闱也。肯忘深闺夫妇情。
香罗带
作者：杨柔胜
朝代：明
体裁：曲

老旦上：堂前闹炒声。知谁论争。莫非父子伤面情。扶旦介：孩儿。你为何跌倒在地。旦：爹爹将孩儿打倒在此老旦：相公。。这些弱息你亲生也。今痛责为何因我儿。。停悲与我说个明。打女连娘苦也。顿觉腮边珠泪零。
驻云飞
作者：杨柔胜
朝代：明
体裁：曲

丑：帐冷芙蓉。琴瑟慵调。琴瑟慵调妆镜朦。老去成何用。那个来和哄嗏。。一枕雨云空。有谁与共。送旧迎新。往事如春梦。冷落巫山十二峰。欹枕愁听邻寺钟。
驻云飞
作者：杨柔胜
朝代：明
体裁：曲

净：诈哑佯聋这个就是一两五钱银子东道。。你要取钱财。要取钱财莫恨穷。子弟每忻承奉。聊放些儿空嗏。你做这老鸨的。。惯会使牢笼。将人调弄。劝你休使榔头。打得十分重那是一人传两。两人传十。不上你的门来呵。。眉锁春山脸褪红。门掩梨花怨晓风。
驻云飞
作者：杨柔胜
朝代：明
体裁：曲

生：举止从容。压尽勾栏。压尽勾栏占上风。行动香风送。频使人钦重嗏。。玉玷污泥中。岂比凡容。一曲清商。满座皆惊动。何似今生有幸逢。肯似襄王一梦中。
驻云飞
作者：杨柔胜
朝代：明
体裁：曲

贴：酒捧金钟。贤士从来。贤士从来不易逢。名誉如山重。才德真梁栋嗏。。鹦鹉被樊笼。怀恨胸中。便欲脱去尘嚣。永效鸾和凤韦相公。你相交须要放长情些。。只恐花无酒色红。请看文君哀赋中。
驻马听
作者：杨柔胜
朝代：明
体裁：曲

丑：深感容留。荷德如山当报酬。自愧疏愚卑陋。身若飘蓬。性似虚舟。分金不舍岂朋俦。绨袍心变非良友。合：且泛金瓯。死生共处。天长地久。
驻马听
作者：杨柔胜
朝代：明
体裁：曲

外：世乏青眸。三载谋生似拙鸠。自恨徒生天地。枉做男儿。虚度春秋。孤身万里远来投。深蒙收录情何厚。合：此德当酬。铭心刻骨。效取岁寒三友。
驻马听
作者：杨柔胜
朝代：明
体裁：曲

末：两意相投。捲翼潜鳞且暂留。记取今朝结义。刎颈同心。永效绸缪。功名准拟动神州。声闻肯落他人后。合：德业同修。他时得志。早显擎天之手。
驻马听
作者：杨柔胜
朝代：明
体裁：曲

生：志觅封侯。孑立难谋不自由。何幸相逢萍水。飞舄遥临。光贲遐陬。陈雷胶漆永相投。岁寒松柏长相守。合：倘为国谋猷。同心合志。愿效桃园三友。
鲍老催
作者：杨柔胜
朝代：明
体裁：曲

生：想应是三生有幸见怜。论夫妇一事岂是偶然。相府合留贫贱。他年。佐庙廊门阑赫炫。方报今朝恩德万千。
黄莺儿
作者：杨柔胜
朝代：明
体裁：曲

传与我多情你说姐夫别后。。那一日不泪零。为相思害得伶仃病这病呵。。何曾惯经。多死少生上覆韦姐夫。。教他休忘海誓山盟證。泪珠倾。料今生难会。因此上寄丹青。
黄莺儿
作者：杨柔胜
朝代：明
体裁：曲

忆昔赖收留。荷深情谐凤偶。涸鱼得水恩何厚劣婿呵。。专务浪游。不事进修。以致岳翁责善成僝僽。合：今喜觅封侯。苏秦荣归。肯记嫂之仇。
黄莺儿
作者：杨柔胜
朝代：明
体裁：曲

旦：未语泪先流。外：孩儿。是我错枉了你。合：岂爹爹见识谬。只因听信狂奴口。将奴似仇。须臾命休。谢儿夫中路将奴救。合：今喜再绸缪。閒言浪语。一笔尽都勾。
大司徒白翁毕老先生蒙恩予告敬赋
作者：杨栋朝
朝代：明

乞得闲身自艾年，星辰曳倦揽云烟。秣□早折千条泖，滦水晚栽十丈莲。阁画麒麟人豹隐，班辞鸑鷟事鸥眠。山中宰相鬓眉绿，河上仙翁食息玄。醉把琼芝招绮里，笑看玉笋出蓝田。弦□□动玻瓈幛，诗句敲残玳瑁筵。恋阙葵心常耿耿，筹边花萼正娟娟。蒲轮只恐从天下，未许轻浮范蠡船。
捕鱼图
作者：杨森
朝代：明
体裁：七言绝句

薄暮移舟下碧湍，一罾明月水声寒。不知此去江南路，何处能通七里滩。
携琴图
作者：杨森
朝代：明
体裁：五言绝句

空携三尺桐，行尽人间路。无人解锦囊，依旧还山去。
远归夜雨有作
作者：杨森
朝代：明
体裁：七言绝句

破屋牵萝补不成，黄昏一雨至天明。还思旅邸孤眠夜，滴碎乡心是此声。
登龙门山·其一
作者：杨正芳
朝代：明
体裁：五言律诗

潦倒同为客，探奇度石田。山连秦塞起，水划晋陵偏。万杵秋风外，千林落照前。悲凉多古意，缓辔共谈玄。
登龙门山·其三
作者：杨正芳
朝代：明
体裁：五言律诗

天堑东南界，神功日夜浮。双悬龙剑影，直泻蜃宫楼。霜堕黄榆塞，枫零赤水头。洞庭应此阔，何处访渔舟。
登龙门山·其二
作者：杨正芳
朝代：明
体裁：五言律诗

已入鱼龙穴，犹寻凿斧痕。乾坤归汗漫，日月荡朝昏。王气宗天府，惊波撼海门。穷源登绝巘，指点问昆崙。
赠孝子朱缙次韵
作者：杨泉
朝代：明
体裁：七言绝句

穷年兀兀守寒庐，一盏清灯一卷书。实粒躬耕修孝道，曾参谁道不能如。
己亥仲夏游上杭南泉寺僧月修诵王阳明南征闲游寺诗因次韵
作者：杨泷
朝代：明

司马南征甫偃戈，寻幽漫步入藤萝。坐看剑卖还耕犊，会见农忙理故蓑。闽壤烟消清永夜，粤江雨过涨新波。禅堂遗咏徵前古，老我长吟夕照多。
石桥
作者：杨泽
朝代：明
体裁：七言律诗

乘兴探奇到石桥，古碑拂藓认先朝。八峰罗拥晴虹卧，双涧飞流冻雪飘。方广寺钟闻缥缈，昙花亭路望岧峣。振衣便觉轻尘世，直上洞天不惮遥。
金阁岭
作者：杨海州
朝代：明
体裁：七言律诗

年年踪迹厌红尘，此日登临结胜因。紫塞左窥连泰岱，银潢西指控周秦。堂斋罢柝人声静，梵偈传香月印新。赢得名山留姓字，便应弃掷幻中身。
宿汉口回龙寺为恒空上人作
作者：杨涟
朝代：明
体裁：古风

江上一拳石，环以数株树。精舍隐老僧，问年不知数。黄鹤舞对江，鹦鹉来苍素。清磬发閒情，风樯任沈汨。试问在舟人，能得高眠足。老僧笑不言，江月澹超忽。
积雨小霁同刘生伯王思延出游贤隐寺
作者：杨涟
朝代：明
体裁：七言律诗

震雷河外初收雨，出晀贤山曳短筇。一径斜穿通薜荔，数峰高插削芙蓉。仙留石洞人何在，僧定松门云自封。羁客此中虚望眼，徘徊预恐暮城钟。
题柏子园青芸阁
作者：杨涟
朝代：明
体裁：七言律诗

官阁淩空汶水深，金飙初动客登临。浮云易改三山色，落叶先惊万里心。江上美人遗杂佩，城南少妇拭清砧。繁台兔苑今禾黍，日暮凭阑思不禁。
东征
作者：杨溥
朝代：明

搀抢耀齐分，龙御勤六师。出门驰马去，不暇告妻儿。亲友送我行，欲语难为辞。死生岂不恤，国事身以之。
五老歌
作者：杨溥
朝代：明
体裁：古风

晓披五老峰上云，晚钓五姓湖中鲤。忽逢渔父三五人，问是五姓谁家子。自云无姓亦无名，接辈相传常钓此。月落天昏驾小舟，从来未见风波起。得鱼心自安，无鱼心亦喜。公昔提兵在蓟门，单于系颈呼韩死。颇闻飞语转流传，彤弓几付东流水。东流水，真可笑，何如相将日垂钓。白云冉冉生，玄鹤双双叫。极地与穷天，居然不尽其中妙。
凤凰山
作者：杨溥
朝代：明
体裁：五言律诗

青山抱灵秀，曾有凤凰来。凤去海天迥，梧桐花自开。五云当日散，百鸟至今哀。惆怅空原暮，长风送客回。
宣德丙午扈驾巡边途中感兴
作者：杨溥
朝代：明

膏车度重关，重关路漫漫。两厢既充轫，四牡何盘桓。翘首望前𮜿，迢迢不可攀。任重难为力，临歧发长叹。策马登崇冈，一览洞八荒。山川限南北，华夷有定疆。猗欤商周盛，以德为保障。秦隋勤远略，祸乱起萧墙。
宣德丙午扈驾巡边途中感兴·其一
作者：杨溥
朝代：明
体裁：古风

膏车度重关，重关路漫漫。两厢既充轫，四牡何盘桓。翘首望前轨，迢迢不可攀。任重难为力，临歧发长叹。
宣德丙午扈驾巡边途中感兴·其一
作者：杨溥
朝代：明

膏车度重关，重关路漫漫。两厢既充轫，四牡何盘桓。翘首望前𮜿，迢迢不可攀。任重难为力，临歧发长叹。
宣德丙午扈驾巡边途中感兴·其二
作者：杨溥
朝代：明

策马登崇冈，一览洞八荒。山川限南北，华夷有定疆。猗欤商周盛，以德为保障。秦隋勤远略，祸乱起萧墙。
小孤山
作者：杨溥
朝代：明
体裁：五言律诗

谁凿阑江石，成功大禹先。百川同赴海，一柱独擎天。月出潜蛟舞，风来过鸟旋。重游任夷险，但见雪盈颠。
庐山
作者：杨溥
朝代：明
体裁：七言律诗

少年曾泛九江船，江上庐山在眼前。一片阴云浮绝顶，千寻瀑布挂长川。东吴渺渺晴虹外，西蜀迢迢落日边。披玩斯图想畴昔，独怜游宦雪盈巅。
杨思敬东郭草亭燕集
作者：杨溥
朝代：明
体裁：古风

芝兰本同气，桃李自成蹊。感彼岁易迈，肯与心赏违。迢迢禁城东，桑麦连重畦。联辔纵遐览，我怀浩无涯。惠风煦澄景，微雨浥芳姿。人生有至乐，举觞歌于斯。
如梦令
作者：杨炎
朝代：明

新绿酿成杨柳，帘卷和风微透。独坐抱云和，香篆暗消金兽。回首，回首，花事春光依旧。
七歌
作者：杨爵
朝代：明

有手有手手叚拙，弄得人世纷如雪。未宜醒执名利板，但可醉捞秋江月。忽忽百年成甚事，微微一息久将绝。呜呼一歌兮为尔怜，要拨云雾转晴天。有脚有脚脚步错，错走当年尘世道。崎岖多是倒人坑，一蹶反为魑魅笑。未死还余忧世梦，有生堪类霜前草。呜呼再歌兮歌正壮，蹈入冥海千层浪。有耳从来亶不聪，人说宜西我却东。万方愁苦声堪痛，收入无底双窍中。迅雷不顾额前震，身祸飘如轮后风。呜呼三歌兮歌愈悲，倾听莫为利口移。有目闲将一世愁，聚来都放在眉头。肉眶不见羊肠险，血泪可增江海流。我思哲人瞻万里，乾坤顾眄在双眸。呜呼四歌兮歌意频，要识人间假与真。有身形弗七尺长，地维天柱要担当。几年饿成空皮骨，扶杖出门欲仆僵。外混尘埃罹罗网，内抱赤心与忠肠。呜呼五歌兮歌迫切，酒尽天涯一腔血。有子有侄未成立，音书问我我恻戚。跋涉往来六七年，千山万山日洒泣。读书耕稼总难为，思量到此喘嘘吸。呜呼六歌兮歌未阑，父死谁怜汝饥寒。有甥生年为我劳，往时见我便长号。汝母今年将半百，骨肉属我父母毛。兄弟往来无了日，令我忧中思尔曹。呜呼七歌兮心未已，收我残骸归故里。
七歌·其一
作者：杨爵
朝代：明

有手有手手叚拙，弄得人世纷如雪。未宜醒执名利板，但可醉捞秋江月。忽忽百年成甚事，微微一息久将绝。呜呼一歌兮为尔怜，要拨云雾转晴天。
七歌·其七
作者：杨爵
朝代：明

有甥生年为我劳，往时见我便长号。汝母今年将半百，骨肉属我父母毛。兄弟往来无了日，令我忧中思尔曹。呜呼七歌兮心未已，收我残骸归故里。
七歌·其三
作者：杨爵
朝代：明

有耳从来亶不聪，人说宜西我却东。万方愁苦声堪痛，收入无底双窍中。迅雷不顾额前震，身祸飘如轮后风。呜呼三歌兮歌愈悲，倾听莫为利口移。
七歌·其二
作者：杨爵
朝代：明

有脚有脚脚步错，错走当年尘世道。崎岖多是倒人坑，一蹶反为魑魅笑。未死还余忧世梦，有生堪类霜前草。呜呼再歌兮歌正壮，蹈入冥海千层浪。
七歌·其五
作者：杨爵
朝代：明

有身形弗七尺长，地维天柱要担当。几年饿成空皮骨，扶杖出门欲仆僵。外混尘埃罹罗网，内抱赤心与忠肠。呜呼五歌兮歌迫切，酒尽天涯一腔血。
七歌·其六
作者：杨爵
朝代：明

有子有侄未成立，音书问我我恻戚。跋涉往来六七年，千山万山日洒泣。读书耕稼总难为，思量到此喘嘘吸。呜呼六歌兮歌未阑，父死谁怜汝饥寒。
七歌·其四
作者：杨爵
朝代：明

有目闲将一世愁，聚来都放在眉头。肉眶不见羊肠险，血泪可增江海流。我思哲人瞻万里，乾坤顾眄在双眸。呜呼四歌兮歌意频，要识人间假与真。
与晴川饮用杜工部韵
作者：杨爵
朝代：明

十年游乐有山溪，堪笑功名一旦迷。身世三春留犴狴，梦魂五夜到秦西。养心幸得逢良友，披卷还须作筌蹄。墙上半樽清酒在，与君同要醉如泥。幽圜无处访清溪，幸有高人启我迷。共坐敛襟还共起，堪东随步又堪西。百年心事羞轮盖，一日西风陷马蹄。寄语西台同志友，老狂依旧醉如泥。
与晴川饮用杜工部韵·其一
作者：杨爵
朝代：明

十年游乐有山溪，堪笑功名一旦迷。身世三春留犴狴，梦魂五夜到秦西。养心幸得逢良友，披卷还须作筌蹄。墙上半樽清酒在，与君同要醉如泥。
与晴川饮用杜工部韵·其二
作者：杨爵
朝代：明

幽圜无处访清溪，幸有高人启我迷。共坐敛襟还共起，堪东随步又堪西。百年心事羞轮盖，一日西风陷马蹄。寄语西台同志友，老狂依旧醉如泥。
与男诗
作者：杨爵
朝代：明

知子读亲诗，难禁双泪垂。君臣与父子，忠孝两得之。
丙午年首夏患足疾六月淫雨大作狱屋中水深二尺许囚板漂没六七日始退重此湿感不能步履今一载矣殊觉衰惫恐倏殒灭为十招魂以自慰卧起慷慨援笔立就词固不能尽工也丁未年四月二十五日作·其三
作者：杨爵
朝代：明
体裁：四言诗

我生不辰，长夜转戚。悠悠苍天，烨烨白日。沆�弥漫，乾坤穆沕。哭者既死，叹者为失。旅魂杳杳，十丧六七。呜呼魂兮魂兮，衮职尔补。少延须臾，孰无肺腑。
丙午秋七月朔夜梦友人王泉冈张东台
作者：杨爵
朝代：明

总是髫年夙分投，神游万里自相求。不知吾友今宵梦，亦得须臾相遇不。不断悬悬故旧情，梦中携手与同行。觉来展转增凄怆，门外铃声报五更。暂合还离一旦情，郊原哭送我东行。年来忧患催人老，双鬓而今已变更。去年送我出城东，转隔关山千万重。幽地此时空念切，只教梦里暂相逢。
丙午秋七月朔夜梦友人王泉冈张东台·其一
作者：杨爵
朝代：明

总是髫年夙分投，神游万里自相求。不知吾友今宵梦，亦得须臾相遇不。
丙午秋七月朔夜梦友人王泉冈张东台·其三
作者：杨爵
朝代：明

暂合还离一旦情，郊原哭送我东行。年来忧患催人老，双鬓而今已变更。
丙午秋七月朔夜梦友人王泉冈张东台·其二
作者：杨爵
朝代：明

不断悬悬故旧情，梦中携手与同行。觉来展转增凄怆，门外铃声报五更。
丙午秋七月朔夜梦友人王泉冈张东台·其四
作者：杨爵
朝代：明

去年送我出城东，转隔关山千万重。幽地此时空念切，只教梦里暂相逢。
中秋怀友
作者：杨爵
朝代：明

寂寞今宵景，还如去岁秋。美人消息远，令我心悠悠。吴水东流去，秦山不可求。想君谈道处，念此日幽囚。
中秋怀友
作者：杨爵
朝代：明

碍彼清霄月，停空有片云。悬吾方寸地，文武赵将军。咫尺燕山侧，常如万里分。艰危知善处，君子自相群。
乙巳年八月十二日主上符鸾释放寻复逮系有感
作者：杨爵
朝代：明

忽忆去年今日秋，犴狴同得荷天休。暂归故里观三径，传播纶音到九州。明主心无偏好恶，小臣罪未了幽囚。有时旷荡恩还下，稽首遥辞五凤楼。
乙巳年十月二十五日夜复入狱咏柏一绝
作者：杨爵
朝代：明

反身未了他年罪，乐土还逢今日安。慰尔耐寒庭下柏，主人依旧又来看。
乙巳年孟夏十九日大司马联峰先生初度同难王子言具酒邀予四人为先生寿坐中联句得五言古风七言律各一篇·其一
作者：杨爵
朝代：明

此辰当此地，杯酒喜相从。感极宁辞醉，衰颜肯近红。时逢天地解，雷雨满长空。忧国忧民意，宇宙浩无穷。斯文千古会，聚乐一家同。浪迹形骸外，高情俎豆中。谁怜幽陷里，各欲反淳风。他年林下乐，须记此情浓。
乙巳年孟夏十九日大司马联峰先生初度同难王子言具酒邀予四人为先生寿坐中联句得五言古风七言律各一篇·其二
作者：杨爵
朝代：明

难中此日逢初度，岳降曾逢生甫申。雷雨经纶占大手，风云遭际愧贤绅。伊周事业应无分，黄夏渊源却有真。愿得八荒开寿域，普天稽首诵尧仁。
九月节
作者：杨爵
朝代：明

九天风色夜萧萧，此日君门万里遥。不是谏臣难一死，杀身恐累圣明朝。
书白楼诗卷
作者：杨爵
朝代：明

将军之居近白楼，将军之才冠帝州。胸中自有兵百万，曾出将府舒国忧。而今久作圜中客，可怜魏尚同幽囚。一到囹圄八九月，手执周易诵不辍。将军本是儒者流，于此可以观志节。云鸟往时成八阵，韦编此地慕三绝。每向忧中寻乐处，鲁史周文日讲说。谈文论武拟虚舟，我识将军豪兴优。身虽凝坐一室间，心在羲皇境上游。嗟子真机久未开，狂惑速祸自天来。还幸此日成良晤，彷佛乐趣散愁怀。世上纷纷苦幽滞，困亨谁解昔人意。几时各得归山林，毋忘尔我自相遇。
书联翁病中属言后
作者：杨爵
朝代：明

最可伤心处，身危及犴圜。青天临潞水，白日照燕山。各有险夷路，谁无生死关。老翁书片纸，流泪不能看。
人有犯晴川者以此慰之
作者：杨爵
朝代：明

一片西飞一片东，浮云终不碍长空。人间变态闲来往，何与无涯胸度中。
偶作
作者：杨爵
朝代：明

飒飒西风，悠悠危困。雾掩长空，怀此忧疢。我生尚有，我心难忍。告尔君子，不可不慎。天方威降，无滋幽衅。飒飒西风，悠悠危困。我生不辰，遭此难屯。告尔君子，胡不自尽。拯溺救焚，伊谁之人。天方降威，无为颠震。飒飒西风，悠悠危困。自昔以来，贻我烦懑。告尔君子，各宜履顺。误国之谋，伐国之刃。天祸方殷，无惜忧瘽。飒飒西风，悠悠危困。我心日忧，我泪日抆。苍天苍天，胡降阨运。谋猷乖离，而日以甚。抱此赤心，徒尔谆谆。何以图之，周道惟近。骐骥惟良，莫耶非钝。听无不聪，视无或瞬。各欲事天，岂敢相迿。我为尔谋，尔无不信。
偶作
作者：杨爵
朝代：明
体裁：四言诗

飒飒西风，悠悠危困。雾掩长空，怀此忧疢。我生尚有，我心难忍。告尔君子，不可不慎。天方威降，无滋幽衅。（一章）飒飒西风，悠悠危困。我生不辰，遭此难屯。告尔君子，胡不自尽。拯溺救焚，伊谁之人。天方降威，无为颠震。（二章）飒飒西风，悠悠危困。自昔以来，贻我烦懑。告尔君子，各宜履顺。误国之谋，伐国之刃。天祸方殷，无惜忧瘽。（三章）飒飒西风，悠悠危困。我心日忧，我泪日抆。苍天苍天，胡降阨运。谋猷乖离，而日以甚。抱此赤心，徒尔谆谆。（四章）何以图之，周道惟近。骐骥惟良，莫耶非钝。听无不聪，视无或瞬。各欲事天，岂敢相迿。我为尔谋，尔无不信。（五章）
偶作二首
作者：杨爵
朝代：明

一念心灰万事休，无涯岁月此幽囚。九州衰梦从吾息，十载长纶偶自收。遇可乐天须解乐，谓无忧世是深忧。遣怀幸有韦编在，聊向羲皇境上游。一念心灰万事休，今年不似去年愁。亦知天外难悬足，岂但狱中能白头。胸次广无人世狭，眼眶明少犴窗幽。脱然放下尘寰梦，且向圜阶歌远游。
偶作二首·其一
作者：杨爵
朝代：明

一念心灰万事休，无涯岁月此幽囚。九州衰梦从吾息，十载长纶偶自收。遇可乐天须解乐，谓无忧世是深忧。遣怀幸有韦编在，聊向羲皇境上游。
偶作二首·其二
作者：杨爵
朝代：明

一念心灰万事休，今年不似去年愁。亦知天外难悬足，岂但狱中能白头。胸次广无人世狭，眼眶明少犴窗幽。脱然放下尘寰梦，且向圜阶歌远游。
偶兴五首
作者：杨爵
朝代：明

幽中莫叹久无家，犴户难将国梦遮。七载悠悠何所事，赤心白发是生涯。欲酌春醅伴此身，榻前一盏转伤神。年来警戒非因祸，恐致君王杀谏臣。风满圜垣月满楼，吾将风月伴幽囚。人机本自天机出，解到无思意便投。坐对窗风一隙清，人间万虑总堪轻。无端幽鸟闲来往，却作愁人深树鸣。一片闲云绕翠松，还成细雨暗千峰。此时骨肉遥相见，多在茕茕客梦中。
偶兴五首·其一
作者：杨爵
朝代：明

幽中莫叹久无家，犴户难将国梦遮。七载悠悠何所事，赤心白发是生涯。
偶兴五首·其三
作者：杨爵
朝代：明

风满圜垣月满楼，吾将风月伴幽囚。人机本自天机出，解到无思意便投。
偶兴五首·其二
作者：杨爵
朝代：明

欲酌春醅伴此身，榻前一盏转伤神。年来警戒非因祸，恐致君王杀谏臣。
偶兴五首·其五
作者：杨爵
朝代：明

一片闲云绕翠松，还成细雨暗千峰。此时骨肉遥相见，多在茕茕客梦中。
偶兴五首·其四
作者：杨爵
朝代：明

坐对窗风一隙清，人间万虑总堪轻。无端幽鸟闲来往，却作愁人深树鸣。
偶有感
作者：杨爵
朝代：明

吾狂岁岁系燕台，一盏浊醪百虑开。醉后自忘安险处，误将囚所作蓬莱。吾衰久不念东周，那惜斑毛出鬓头。海宇升平天自造，可能一手障狂流。吾心原未解深思，宇宙安能独任之。力薄不堪身万死，疏愚空使后人嗤。老夫经岁卧幽窗，慨世忧时念益长。白日似怜吾寂寞，故从小隙放余光。当年祗抱素餐羞，一日疏狂七载囚。安得此时廊庙上，有人聊为我皇忧。
偶有感·其一
作者：杨爵
朝代：明

吾狂岁岁系燕台，一盏浊醪百虑开。醉后自忘安险处，误将囚所作蓬莱。
偶有感·其三
作者：杨爵
朝代：明

吾心原未解深思，宇宙安能独任之。力薄不堪身万死，疏愚空使后人嗤。
偶有感·其二
作者：杨爵
朝代：明

吾衰久不念东周，那惜斑毛出鬓头。海宇升平天自造，可能一手障狂流。
偶有感·其五
作者：杨爵
朝代：明

当年祗抱素餐羞，一日疏狂七载囚。安得此时廊庙上，有人聊为我皇忧。
偶有感·其四
作者：杨爵
朝代：明

老夫经岁卧幽窗，慨世忧时念益长。白日似怜吾寂寞，故从小隙放余光。
元日次晴川韵
作者：杨爵
朝代：明

已远昔年鹓鹭班，遥从犴狴仰天颜。形踪眇眇寰帱下，世故忡忡方寸间。患难久凭君德厚，赤诚只自我心闲。平生不洒身家泪，两眼今为天下潸。
元旦
作者：杨爵
朝代：明

岁逢元旦觉春还，桎梏年年在此间。白日应须点残雪，浮云但此绕燕山。颠危喜见淳风转，变态才知世路艰。西望垄埏遥跪拜，三千里路是秦关。
六月六日
作者：杨爵
朝代：明

六月六日杀蠹虫，无衣可出哭吾穷。聊将囚板阶前晒，一物光辉与世同。
再进酒歌
作者：杨爵
朝代：明

再进酒，再进酒，幸我磁樽酒还有。昨日一醉忆蓬莱，而今要与谪仙偶。宿酲犹在枯肠停，更下一瓯烟光吼。坐忘天边岁月长，但觉胸中龙蛇走。酒递圜墙恨少来，涓滴此间敌数斗。人生百年能几何，莫将头上巾空负。再进酒，再进酒，听将心事为君剖。洪钧赋此男儿身，谁能甘与草木朽。三斗竹叶始朝天，一车曲糵涎出口。古来饮者多圣贤，吾舍斯人与谁友。莫怪沉酣在忧虑，盛时不乐将皓首。君不见长索难系落日飞，童颜倏忽成老叟。宇宙浩荡总无涯，世上纷纷何足数。痛饮本为破愁怀，屈指反成中心怮。钱君要做羲皇人，赵君能文且﨣﨣。黼黻折冲间世材，此日谁惜缧绁久。再进酒，再进酒。孟轲脱身轻万钟，孔圣亦类丧家狗。无穷世事休闲思，但虑酒干谁复取。醉倒玉山随地眠，何必说桎梏，在足更在手。
冬月都宪李石叠来访见子弟辈衣服单寒近午未饭感叹不已作此解之
作者：杨爵
朝代：明

吾家生计窄，岁岁惯饥寒。薄午烟方举，隆冬布不完。三旬九遇食，十载一加冠。坚读吾由命，长贫汝自安。但看颜氏子，陋巷乐瓢箪。
冬至
作者：杨爵
朝代：明

气转初阳觉尚微，强吾羸病掩圜扉。寂静真源须探取，盈虚妙应自相依。两年长夜独悲感，一点丹怀孰与欷。邈想周文幽困里，先天衍作后天机。
刘子寿日
作者：杨爵
朝代：明

初度圜中今四度，白头万里杳江乡。瞻思夙夜九天远，感恻彷徨一念长。我辈元来多妄动，圣朝未肯杀忠良。寿隆本自君王造，但把赤心俨对扬。
初夏二首次韵
作者：杨爵
朝代：明

不教闲虑在胸中，便与长天一样空。信步踏来皆乐地，开襟满抱是熏风。庭前柏色拂云绿，墙角葵心向日红。更有一般好景象，应时黄鸟啭幽丛。日上圜墙景寂然，老囚于此尚安眠。好怀还有四时兴，世故全无一念牵。糯米煮从沙釜里，诗书堆在枕衾边。何翁若解吾真乐，日食何须破万钱。
初夏二首次韵·其一
作者：杨爵
朝代：明

不教闲虑在胸中，便与长天一样空。信步踏来皆乐地，开襟满抱是熏风。庭前柏色拂云绿，墙角葵心向日红。更有一般好景象，应时黄鸟啭幽丛。
初夏二首次韵·其二
作者：杨爵
朝代：明

日上圜墙景寂然，老囚于此尚安眠。好怀还有四时兴，世故全无一念牵。糯米煮从沙釜里，诗书堆在枕衾边。何翁若解吾真乐，日食何须破万钱。
初夏闻雷次韵
作者：杨爵
朝代：明

东风吹得乾坤解，雷雨作于初夏时。田畯暂停南亩耜，渔翁应罢水边丝。检身吾戴囚冠坐，宥罪孰为天下悲。此日乡关千万里，有人勤诵召南诗。
初闻黄鹂
作者：杨爵
朝代：明

共步圜庭佳树阴，逍遥因见古人心。囚居莫道无真乐，也有黄鹂送好音。
勉仕男读书
作者：杨爵
朝代：明

忧国吾遭难，思亲汝复来。青天何易蔽，赤雾总难开。万里豺狼路，千寻枳棘台。要知百死地，不是一身灾。
勉仕男读书
作者：杨爵
朝代：明

长路频来往，空将岁月虚。百为超俗虑，一步到天初。只使心无蠹，何须食有鱼。燕山二尺屋，可读五车书。
即事
作者：杨爵
朝代：明

百年吾宇宙，万里此相逢。阨险情犹适，经纶志复同。隙风动飒飒，窗月照肜肜。对榻闲谈后，悠然世虑空。衰危亲杖屦，步履转彷徨。地作临池湿，天从入夜凉。清飙轻燕室，云影暗幽堂。孤念萧萧在，闲同岁月长。
即事
作者：杨爵
朝代：明

结发交游好，同舟涉渭滨。壮怀今若此，老泪更堪瞋。险地忙为苦，长天去是真。知从大梦里，自了百年身。
即事·其一
作者：杨爵
朝代：明

百年吾宇宙，万里此相逢。阨险情犹适，经纶志复同。隙风动飒飒，窗月照肜肜。对榻闲谈后，悠然世虑空。
即事·其二
作者：杨爵
朝代：明

衰危亲杖屦，步履转彷徨。地作临池湿，天从入夜凉。清飙轻燕室，云影暗幽堂。孤念萧萧在，闲同岁月长。
古柏行送王子言
作者：杨爵
朝代：明

雨秀金吾古柏丛，老枝犹解起南风。乾坤留眼吾看柏，看时聊与子言同。看柏岂惟忧自崇，看柏还增恨无穷。独不见去冬飞雪满长空，宇内应无桃李红。偶从挺挺寒柏下，与尔送出平定公。
和人韵四首
作者：杨爵
朝代：明

能从定里息奔驰，即是天人合一时。往哲藩篱吾剖破，动无方所静无私。病潜隐处最难医，拔去深根思匪夷。舜蹠相悬初未远，差之千里自毫厘。户成人自此间出，阖辟真机须了之。却笑纷纷御寇者，徒劳破屋欲何为。一原万象皆同有，要把心从此处知。善到公时多少大，须知无我是无私。
和人韵四首·其一
作者：杨爵
朝代：明

能从定里息奔驰，即是天人合一时。往哲藩篱吾剖破，动无方所静无私。
和人韵四首·其三
作者：杨爵
朝代：明

户成人自此间出，阖辟真机须了之。却笑纷纷御寇者，徒劳破屋欲何为。
和人韵四首·其二
作者：杨爵
朝代：明

病潜隐处最难医，拔去深根思匪夷。舜蹠相悬初未远，差之千里自毫厘。
和人韵四首·其四
作者：杨爵
朝代：明

一原万象皆同有，要把心从此处知。善到公时多少大，须知无我是无私。
和大司马联峰先生诗二首用其起句
作者：杨爵
朝代：明

席地檐前趁晚凉，幽怀相与叹流光。思危自觉一心折，行远空余双鬓苍。风景久成人惯习，卷舒堪笑此颠狂。世间翻覆都休道，只可坚吾百炼刚。席地檐前趁晚凉，逍遥不是傲羲皇。蹇修天亦怜吾拙，拯溺人堪为世忙。兴着野花呈艳好，情关幽鸟弄笙簧。生涯老去无长物，一卷韦编袖里藏。
和大司马联峰先生诗二首用其起句·其二
作者：杨爵
朝代：明

席地檐前趁晚凉，逍遥不是傲羲皇。蹇修天亦怜吾拙，拯溺人堪为世忙。兴着野花呈艳好，情关幽鸟弄笙簧。生涯老去无长物，一卷韦编袖里藏。
和太白山人韵三首
作者：杨爵
朝代：明

时来门外坐春曛，世事纷游满眼频。进退忧思今最切，江湖廊庙更何人。循环泰运期三代，展转凶危此一身。却忆子牙清渭上，钓竿投处有芳邻。晴晖薄午暖风细，此地独怜春更幽。五夜露花新柳色，一番鸿雁动江洲。百年事业悬心切，万里疮痍满眼愁。堪笑襟怀潦倒际，时看鸢鸟半空游。夜柝忽惊乡梦浅，破云残月照窗斜。寸衷不是杞人过，四海原为天子家。双鬓蓬搔老囹圄，一身寂寞又春华。忧心独觉孔殷处，世故茫茫未有涯。
和太白山人韵三首·其一
作者：杨爵
朝代：明

时来门外坐春曛，世事纷游满眼频。进退忧思今最切，江湖廊庙更何人。循环泰运期三代，展转凶危此一身。却忆子牙清渭上，钓竿投处有芳邻。
和太白山人韵三首·其三
作者：杨爵
朝代：明

夜柝忽惊乡梦浅，破云残月照窗斜。寸衷不是杞人过，四海原为天子家。双鬓蓬搔老囹圄，一身寂寞又春华。忧心独觉孔殷处，世故茫茫未有涯。
和太白山人韵三首·其二
作者：杨爵
朝代：明

晴晖薄午暖风细，此地独怜春更幽。五夜露花新柳色，一番鸿雁动江洲。百年事业悬心切，万里疮痍满眼愁。堪笑襟怀潦倒际，时看鸢鸟半空游。
和紫阳先生韵八首
作者：杨爵
朝代：明

省愆终未敢尤人，报国焉知己道真。肯向遭时存外慕，但须临难致吾身。拙猷未可轻寒士，迂恤曾何间小臣。莫谓幽圜同永夜，天王明鉴说如神。岁岁年年一罪人，戚怀未得了吾真。日供粝米堪糊口，夜展羊裘足掩身。塞上风霜寒将士，天涯桎梏老孤臣。总然不计生和死，触目纷纷也惨神。思量宜是犴中人，感动君王恐未真。十载每怀当世事，一躯何惜老来身。恩深愿作沟渠骨，罪重难为草莽臣。此日存心都莫道，好将余喘听明神。艰危还作囚系人，之死难忘一念真。长路奔寻吾旧处，满门哭送此残身。风高吹冷辽东帽，天远愁劳杞国臣。却忆范滂千古上，当年不祭狱中神。远寄新诗劳故人，为吾点点见情真。匡时乐道百年志，燕塞秦关万里深。绿水青山供逸士，朝云暮雨伴囚臣。眼前光景真如梦，一望天涯即损神。多难悠悠忆美人，美人心兴出天真。早梅白马山中兴，雪夜扁舟物外身。可少感怀抽逸思，空教流泪惜王臣。采苓若到首阳下，俯仰乾坤有鬼神。十年空拟白头人，浅劣原非见道真。祗有狂愚为世指，更无明哲以全身。动疏自可遭罗网，夙好徒劳惜谏臣。三木伴中思伐木，幽情转觉一伤神。自笑率由异古人，冥冥不解卷舒真。无劳强自营千虑，有补何妨死一身。用世总难轻涉世，良臣谁愿作忠臣。枉教昼旦空忧念，百代虚盈属鬼神。
和紫阳先生韵八首·其一
作者：杨爵
朝代：明

省愆终未敢尤人，报国焉知己道真。肯向遭时存外慕，但须临难致吾身。拙猷未可轻寒士，迂恤曾何间小臣。莫谓幽圜同永夜，天王明鉴说如神。
和紫阳先生韵八首·其七
作者：杨爵
朝代：明

十年空拟白头人，浅劣原非见道真。祗有狂愚为世指，更无明哲以全身。动疏自可遭罗网，夙好徒劳惜谏臣。三木伴中思伐木，幽情转觉一伤神。
和紫阳先生韵八首·其三
作者：杨爵
朝代：明

思量宜是犴中人，感动君王恐未真。十载每怀当世事，一躯何惜老来身。恩深愿作沟渠骨，罪重难为草莽臣。此日存心都莫道，好将余喘听明神。
和紫阳先生韵八首·其二
作者：杨爵
朝代：明

岁岁年年一罪人，戚怀未得了吾真。日供粝米堪糊口，夜展羊裘足掩身。塞上风霜寒将士，天涯桎梏老孤臣。总然不计生和死，触目纷纷也惨神。
和紫阳先生韵八首·其五
作者：杨爵
朝代：明

远寄新诗劳故人，为吾点点见情真。匡时乐道百年志，燕塞秦关万里深。绿水青山供逸士，朝云暮雨伴囚臣。眼前光景真如梦，一望天涯即损神。
和紫阳先生韵八首·其八
作者：杨爵
朝代：明

自笑率由异古人，冥冥不解卷舒真。无劳强自营千虑，有补何妨死一身。用世总难轻涉世，良臣谁愿作忠臣。枉教昼旦空忧念，百代虚盈属鬼神。
和紫阳先生韵八首·其六
作者：杨爵
朝代：明

多难悠悠忆美人，美人心兴出天真。早梅白马山中兴，雪夜扁舟物外身。可少感怀抽逸思，空教流泪惜王臣。采苓若到首阳下，俯仰乾坤有鬼神。
和紫阳先生韵八首·其四
作者：杨爵
朝代：明

艰危还作囚系人，之死难忘一念真。长路奔寻吾旧处，满门哭送此残身。风高吹冷辽东帽，天远愁劳杞国臣。却忆范滂千古上，当年不祭狱中神。
和联峰喜雨诗二首
作者：杨爵
朝代：明

共庆连朝好雨频，昊天临下显诸仁。普施原野三农慰，一洒长空万象新。丰岁坐占八表盛，放勋出自九重勤。从今喜得含生类，沐我皇王荡荡春。雨过幽中生意频，乾坤万古此纯仁。弥天云掩千峰暗，着地神施一样新。出险走防歧路滑，归田耕野老农勤。涤肠莫谓吾无乐，自有家山石冻春。
和联峰喜雨诗二首·其一
作者：杨爵
朝代：明

共庆连朝好雨频，昊天临下显诸仁。普施原野三农慰，一洒长空万象新。丰岁坐占八表盛，放勋出自九重勤。从今喜得含生类，沐我皇王荡荡春。
和联峰喜雨诗二首·其二
作者：杨爵
朝代：明

雨过幽中生意频，乾坤万古此纯仁。弥天云掩千峰暗，着地神施一样新。出险走防歧路滑，归田耕野老农勤。涤肠莫谓吾无乐，自有家山石冻春。
和联翁看花诗
作者：杨爵
朝代：明

纷纷眼底今何时，闷到还看此数枝。欲向花前发浩叹，飘然未入古人思。雨多雨少颜如故，风去风来根不移。安得此花知世事，常开听我赋新诗。惹得诗人有所思，为怜墙下两三枝。孤忠暗与赤心合，直干应看白首宜。戏蝶游蜂闲作伴，朝云暮雨漫相滋。寄语少年休浪采，要留真品接东篱。看花不厌往来频，花色常从雨后新。赤白总非由造作，卷舒端是露天真。自赢犴侧七门锁，却少坊间异样尘。此地看花关世道，后来还有好看人。
和联翁看花诗·其一
作者：杨爵
朝代：明

纷纷眼底今何时，闷到还看此数枝。欲向花前发浩叹，飘然未入古人思。雨多雨少颜如故，风去风来根不移。安得此花知世事，常开听我赋新诗。
和联翁看花诗·其三
作者：杨爵
朝代：明

看花不厌往来频，花色常从雨后新。赤白总非由造作，卷舒端是露天真。自赢犴侧七门锁，却少坊间异样尘。此地看花关世道，后来还有好看人。
和联翁看花诗·其二
作者：杨爵
朝代：明

惹得诗人有所思，为怜墙下两三枝。孤忠暗与赤心合，直干应看白首宜。戏蝶游蜂闲作伴，朝云暮雨漫相滋。寄语少年休浪采，要留真品接东篱。
和题扇上渔翁图二首
作者：杨爵
朝代：明

满江秋月照艖明，水国云乡老此生。常虑中宵风雨变，孤舟时向岸头横。一见风波即放篷，徐徐再访斗牛宫。将吾心事频思检，惭愧烟蓑江上翁。
和题扇上渔翁图二首·其一
作者：杨爵
朝代：明

满江秋月照艖明，水国云乡老此生。常虑中宵风雨变，孤舟时向岸头横。
和题扇上渔翁图二首·其二
作者：杨爵
朝代：明

一见风波即放篷，徐徐再访斗牛宫。将吾心事频思检，惭愧烟蓑江上翁。
哭华州张处士
作者：杨爵
朝代：明

寿享人间八十年，全归正寝是升天。可怜一掬囚中泪，不到先生坟土前。
哭姜义泉郎中
作者：杨爵
朝代：明

前日哭尚书，今日哭郎中。大夫相继死，应时命之穷。但拟同出险，岂堪忽告终。将吾一掬泪，频洒与西风。
哭姜义泉郎中
作者：杨爵
朝代：明

吾痛翟司马，又哭姜义泉。人生值变故，与世自相关。义泉死今日，司马肉未寒。义泉瘗今日，司马殡未干。桎梏非自取，几微隐祸端。悠悠天地里，展转属艰难。
哭姜郎中
作者：杨爵
朝代：明

一世光阴半世终，宜将运数委苍穹。吾心犹有难堪处，老泪哭君是狱中。静里闲谈古与今，超然物外是胸襟。相逢独有难忘处，夜雨东风一片心。
哭姜郎中·其一
作者：杨爵
朝代：明

一世光阴半世终，宜将运数委苍穹。吾心犹有难堪处，老泪哭君是狱中。
哭姜郎中·其二
作者：杨爵
朝代：明

静里闲谈古与今，超然物外是胸襟。相逢独有难忘处，夜雨东风一片心。
哭李石迭
作者：杨爵
朝代：明

传来凶讣自中州，此地哭君欲白头。风雨几番入梦寐，功名半世属荒丘。五年离别心犹在，一代英豪事已休。空堕两行忧国泪，柩前一洒意无由。
哭浦周二公
作者：杨爵
朝代：明

二子杀身良可伤，老夫念念不能忘。欲将往岁颠狂事，同到九原笑一场。
哭翟尚书
作者：杨爵
朝代：明

人世谁无死，哭君吾倍伤。大臣属手足，司马近帘堂。岂意履危险，错思铭太常。尸留狱户外，残藁蔽斜阳。
哭翟尚书
作者：杨爵
朝代：明

哭罢浦周已二年，悲怀今日复潸然。两行出自中心泪，一洒尚书柩板前。
哭翟尚书
作者：杨爵
朝代：明

昨夕云长别，今晨余一丘。身亡及此地，国步为分忧。一品恩犹在，百年事已休。圜阶遥拜下，双泪不能收。
哭西村杨御史
作者：杨爵
朝代：明

夫子今长逝，感怀可若何。苍天夺善类，人世亦浮波。九陌青骢颂，千山輀柩过。友朋知痛汝，幽地泪偏多。
嘉靖乙巳年八月十二日出狱归九月十一日复逮系途次有作
作者：杨爵
朝代：明

白衣黑马出乡城，饮饯多君挥泪情。世上谁无生死路，不须分袂叹危行。漂零四海一孤踪，眼底颠危悲路穷。共说君恩天浩荡，还期故里再相逢。涉险犹余诗兴狂，回头马上别金阳。平生胸次他无虑，一念还为天下伤。遥向北邙哭范滂，皇纲复为汉人伤。诸贤不向幽中死，剖柱心无符后殃。三木如堪及俊良，杀身不必虑深长。投尸近有黄河在，谁肯将来葬首阳。
嘉靖乙巳年八月十二日出狱归九月十一日复逮系途次有作·其一
作者：杨爵
朝代：明

白衣黑马出乡城，饮饯多君挥泪情。世上谁无生死路，不须分袂叹危行。
嘉靖乙巳年八月十二日出狱归九月十一日复逮系途次有作·其三
作者：杨爵
朝代：明

涉险犹余诗兴狂，回头马上别金阳。平生胸次他无虑，一念还为天下伤。
嘉靖乙巳年八月十二日出狱归九月十一日复逮系途次有作·其二
作者：杨爵
朝代：明

漂零四海一孤踪，眼底颠危悲路穷。共说君恩天浩荡，还期故里再相逢。
嘉靖乙巳年八月十二日出狱归九月十一日复逮系途次有作·其五
作者：杨爵
朝代：明

三木如堪及俊良，杀身不必虑深长。投尸近有黄河在，谁肯将来葬首阳。
嘉靖乙巳年八月十二日出狱归九月十一日复逮系途次有作·其四
作者：杨爵
朝代：明

遥向北邙哭范滂，皇纲复为汉人伤。诸贤不向幽中死，剖柱心无符后殃。
四丁宁赠钱员外绪山
作者：杨爵
朝代：明

留心剪枝叶，枝叶更秾鲜。努力勤于耒，共耕方寸田。吉人常默默，浮士好便便。觉彼高腾处，反将真意牵。昊天但覆帱，四运自周旋。孔圣无言教，真机向此传。丁宁一告语，告以圣同天。结交结君子，茅茹自相连。媚悦增心癖，孰能示我愆。相同即是圣，异处且为贤。以此求斯道，恐成狭且偏。心能乐取善，善自我心全。舍己从人处，襟怀何大焉。丁宁再告语，无我自天然。迂儒多曲语，壮士自平夷。千古周行在，胡为向小歧。荆榛不自剪，令我此心迷。洞识虚明体，超然即在兹。性分同一理，此理最渊微。孔圣言仁处，力行不远而。丁宁三告语，相与忆所之。尚友希前哲，无劳辨浅深。开言动喋喋，矛戟已森森。祗觉胸怀隘，恐非畜德心。古人各有见，原本自相忱。岂若异流者，驰骋多诐淫。何苦但永矢，宜从得处寻。丁宁四告语，共严此心箴。
四丁宁赠钱员外绪山·其一
作者：杨爵
朝代：明

留心剪枝叶，枝叶更秾鲜。努力勤于耒，共耕方寸田。吉人常默默，浮士好便便。觉彼高腾处，反将真意牵。昊天但覆帱，四运自周旋。孔圣无言教，真机向此传。丁宁一告语，告以圣同天。
四丁宁赠钱员外绪山·其三
作者：杨爵
朝代：明

迂儒多曲语，壮士自平夷。千古周行在，胡为向小歧。荆榛不自剪，令我此心迷。洞识虚明体，超然即在兹。性分同一理，此理最渊微。孔圣言仁处，力行不远而。丁宁三告语，相与忆所之。
四丁宁赠钱员外绪山·其二
作者：杨爵
朝代：明

结交结君子，茅茹自相连。媚悦增心癖，孰能示我愆。相同即是圣，异处且为贤。以此求斯道，恐成狭且偏。心能乐取善，善自我心全。舍己从人处，襟怀何大焉。丁宁再告语，无我自天然。
四丁宁赠钱员外绪山·其四
作者：杨爵
朝代：明

尚友希前哲，无劳辨浅深。开言动喋喋，矛戟已森森。祗觉胸怀隘，恐非畜德心。古人各有见，原本自相忱。岂若异流者，驰骋多诐淫。何苦但永矢，宜从得处寻。丁宁四告语，共严此心箴。
圜士送别次巽峰韵
作者：杨爵
朝代：明

秦山越水各东西，多难相逢慰我思。握手不堪忽别去，还将夙愿与君期。我思故人不可见，颠沛终能慎所之。翻覆眼底都忘却，旷然一笑破愁眉。几微常向静中察，立身难最解真颐。多歧荆棘妨步履，始知世路有险夷。百死一生淹岁序，焚香日夜对包牺。得君开我心迷谬，感悦还惜邂逅迟。困阨既非人自取，各安天命复何疑。他年如得走闽海，钓台高处揖岐嶷。
复酌送巽峰出狱联句
作者：杨爵
朝代：明

共倾一盏送君行，不尽幽圜此日情。尘世偶然开笑口，丈夫宁肯负平生。岂为湖海新宾主，当是乾坤老弟兄。天际轻阴旋即散，他年还共论诚明。
夜初
作者：杨爵
朝代：明

半窗月色下长宵，照此无穷客虑遥。最是感凄一段意，北风落木夜萧萧。
夜将晓梦过原次寮隐居赋诗为次寮赠得起二语觉而足之乙巳年六月初十日
作者：杨爵
朝代：明

莫道山林无可乐，只鸡斗酒有余情。觉来却是圜窗梦，卧听燕山杜宇鸣。幽累缚我家何在，世事令人身自轻。一枕黄粱心未了，长天目断片云横。
夜怀绪山
作者：杨爵
朝代：明

独坐更初有所思，悠悠令我心如饥。谁教咫尺同千瑞，安得梦中一见之。
夜梦一人戴无翅纱帽谓诸葛孔明也予揖而就之谓予曰尘世富贵何足道哉唯唯既觉漏四鼓矣以诗纪其事丁未夏六月十四日也
作者：杨爵
朝代：明

梦里从容揖孔明，回天事业竟难成。出师两疏心千古，可是巍然三代英。隆中运策三分定，渭上屯田一念深。星殒营中旋义旆，秪成当日受遗心。天厌东京久自虹，舆图分豁竟难同。汉皇值此颠危日，空向南阳起卧龙。汉贼从来难两立，蜀川偏据未为安。只教千有余年后，五丈原头秋夜寒。
夜梦一人戴无翅纱帽谓诸葛孔明也予揖而就之谓予曰尘世富贵何足道哉唯唯既觉漏四鼓矣以诗纪其事丁未夏六月十四日也·其三
作者：杨爵
朝代：明

天厌东京久自虹，舆图分豁竟难同。汉皇值此颠危日，空向南阳起卧龙。
夜梦一人戴无翅纱帽谓诸葛孔明也予揖而就之谓予曰尘世富贵何足道哉唯唯既觉漏四鼓矣以诗纪其事丁未夏六月十四日也·其二
作者：杨爵
朝代：明

隆中运策三分定，渭上屯田一念深。星殒营中旋义旆，秪成当日受遗心。
夜梦一人戴无翅纱帽谓诸葛孔明也予揖而就之谓予曰尘世富贵何足道哉唯唯既觉漏四鼓矣以诗纪其事丁未夏六月十四日也·其四
作者：杨爵
朝代：明

汉贼从来难两立，蜀川偏据未为安。只教千有余年后，五丈原头秋夜寒。
夜梦四老人俱彷佛百余岁衣冠古朴气象庄重皆天然不事矫饰同坐一木凳予趋前长揖四老人俱起答之渊默无一言觉犹宛在目中以诗记之丁未正月初三日早间书
作者：杨爵
朝代：明

知是商山四老翁，来吾梦里一相逢。凤凰千仞当年事，独在平生寤寐中。
宽心歌
作者：杨爵
朝代：明

此间莫怪会宽心，好向先民乐处寻。寻得一分消百虑，男儿何处不宽心。此间莫怪会宽心，静眼能观古与今。成雨成云他自有，男儿何处不宽心。此间莫怪会宽心，善到居安根自深。一点天真含万物，男儿何处不宽心。此间莫怪会宽心，参透一阳与一阴。要了无穷人世事，男儿何处不宽心。
寄偲母
作者：杨爵
朝代：明

偕老糟糠重德音，圜门无奈两年深。寄来秦树三囊枣，见汝忧勤一段心。
寄周给事
作者：杨爵
朝代：明

颠狂老倦下林泉，宇宙相关一念牵。道在三才终未泯，风来四远总无边。谁教洗砚鱼吞墨，空忆烹茶鹤避烟。残息久能随大运，纷纷人世任流迁。
寄田道充
作者：杨爵
朝代：明

二十年前我与君，讲求五典共三坟。长安春酒随豪兴，旅馆残灯到夜分。国泪应教知己洒，直言难使后人闻。有时罪了归田里，醉宿阌乡境上云。
寄赵白楼总兵
作者：杨爵
朝代：明

细雨空亭绝塞尘，长才应许旧交人。遥闻烟火山头熄，且喜禾苗垄上新。天意已尝怜志士，圣明安肯杀忠臣。情关莫恤幽中苦，尽有诗书伴此身。学得万人敌已成，壮猷独步冠神京。几年经略长城固，一日声辉天下名。莫道萋菲终贝锦，坐看心迹自分明。昊天于此出王际，照见将军一念诚。
寄赵白楼总兵·其一
作者：杨爵
朝代：明

细雨空亭绝塞尘，长才应许旧交人。遥闻烟火山头熄，且喜禾苗垄上新。天意已尝怜志士，圣明安肯杀忠臣。情关莫恤幽中苦，尽有诗书伴此身。
寄赵白楼总兵·其二
作者：杨爵
朝代：明

学得万人敌已成，壮猷独步冠神京。几年经略长城固，一日声辉天下名。莫道萋菲终贝锦，坐看心迹自分明。昊天于此出王际，照见将军一念诚。
山西行
作者：杨爵
朝代：明

吾闻往岁旱魃灾，赫赫炎暑毒埏垓。垄上禾苗尽枯槁，茫茫千里赤尘埃。疾威均为下土虐，山西之民尤可哀。闾里饿莩无所告，昊天又降酷烈来。草茂秋高敌势张，戎马南侵混疆场。可怜百万生灵命，尽在边人刀下亡。太原城外数千里，血流漂杵遍封疆。死者纵横如山积，守臣不敢奏朝堂。杀气腾空鬼神愁，尸填沟壑水不流。旧时邑落数千室，而今且无二三留。敌情变谲不可测，边将何不蚤为筹。庙谋要得良平策，经略须用韩范俦。朔方世为中国患，古来谁不事先忧。君不见薄伐猃狁励士马，周王允是中兴者。当时文武有尹公，举旗一麾清郊野。又不见汉帝当年重细柳，亚夫军前无踯躅。拊髀思贤一饭切，魏尚复作云中守。天生我皇圣且仁，区区周汉岂作论。常虑一物或失所，岂知边衅渎苍旻。我愿君王目视远烛沕穆，望见山西境上多白骨。我愿君王耳聪听几万里，时闻山西哭声夜不止。
张公弼
作者：杨爵
朝代：明

抱痛周君意独深，柩前一哭泪淋淋。昊天于此昭明处，照见先生一念心。
往年一士夫劝勿作诗作此以晓之
作者：杨爵
朝代：明

罪人岂是好吟诗，诗是罪人拨闷词。成后朗吟闲自咏，融融满目见天机。天机满目是襟怀，滚滚都从诗上来。付此卷舒同大运，岂容一念自安排。安排了得见人心，只向天然分上寻。要识此间真气象，茫茫宇宙更无垠。无垠所向在先难，一本从来非二三。百虑根原由此出，天人未可两般看。罪人岂是好吟诗，诗是罪人自得时。独咏一声心已解，此身此罪正相宜。此身十载卧松云，千古真传愧未闻。中夜思量年少事，雪窗曾读北山文。雪窗若向静中寻，得见昔人藏用心。举目霄壤皆可乐，沂源正是此胸襟。沂源到此几千年，邹鲁心神在简编。谁识真陵数枝草，青青日夜秀窗前。
往年一士夫劝勿作诗作此以晓之·其一
作者：杨爵
朝代：明

罪人岂是好吟诗，诗是罪人拨闷词。成后朗吟闲自咏，融融满目见天机。
往年一士夫劝勿作诗作此以晓之·其七
作者：杨爵
朝代：明

雪窗若向静中寻，得见昔人藏用心。举目霄壤皆可乐，沂源正是此胸襟。
往年一士夫劝勿作诗作此以晓之·其三
作者：杨爵
朝代：明

安排了得见人心，只向天然分上寻。要识此间真气象，茫茫宇宙更无垠。
往年一士夫劝勿作诗作此以晓之·其二
作者：杨爵
朝代：明

天机满目是襟怀，滚滚都从诗上来。付此卷舒同大运，岂容一念自安排。
往年一士夫劝勿作诗作此以晓之·其五
作者：杨爵
朝代：明

罪人岂是好吟诗，诗是罪人自得时。独咏一声心已解，此身此罪正相宜。
往年一士夫劝勿作诗作此以晓之·其八
作者：杨爵
朝代：明

沂源到此几千年，邹鲁心神在简编。谁识真陵数枝草，青青日夜秀窗前。
往年一士夫劝勿作诗作此以晓之·其六
作者：杨爵
朝代：明

此身十载卧松云，千古真传愧未闻。中夜思量年少事，雪窗曾读北山文。
往年一士夫劝勿作诗作此以晓之·其四
作者：杨爵
朝代：明

无垠所向在先难，一本从来非二三。百虑根原由此出，天人未可两般看。
微饮行
作者：杨爵
朝代：明

一日未到官屋中，恰如十年不相逢。周行未见言提耳，索居孰启我心朦。问君何所事，古训日研穷。室内香霭霭，窗外月膧膧。更深人静后，朗诵彻苍穹。尚书万古狱中授，周诰殷盘已贯通。韦编不知今几绝，远慕羲文周孔风。愧我全无亨通意，衰年未见养心功。常将一叚郁抑气，嘘作云间千丈虹。忧时慨世心独切，半偏深病未消融。而今愿从君子谋，示我脱然登岸头。藉此福堂寻上去，莫教空负两年囚。叹靡靡，思悠悠，君知否，我何求。相与采虻无处所，安得泮涣日遨游。思量此疾为心患，世间惟有酒能瘳。昨闻几上樽犹在，半实还是旧黄流。午间准拟来相访，便须劳君酌大瓯。但论浊贤清与圣，何恤瓶罄作罍羞。长歠直到枯肠底，一洗胸中万古愁。
忆昔行赠李石叠
作者：杨爵
朝代：明

忆昔相别兰若里，而今咫尺如千里。叹我老作放逐臣，喜君又为苍生起。我思古人获我心，忧国忧民结念深。未说江湖与廊庙，恻恻尽是此胸襟。何以示之有周道，知君不愧此怀抱。化理从教险地敷，调元应得丝纶早。昔闻阙辅试萧翁，今见中州借寇老。拜手天庭出帝畿，燕街草色映旌旗。想象郊堤多杨柳，为君无由折此枝。到处争迎旧宪使，春雨秋霜遍远迩。吁嗟吾民正倒悬，愿君此去爱如子。
怀友
作者：杨爵
朝代：明

圜中春早到，含泪送心知。何处相思切，归来独坐时。诗书还有分，患难总无期。俯仰千年事，哲人若在兹。相逢在缧绁，岁序两推移。论难思洪古，胸怀各洞披。朝朝同暮暮，切切与偲偲。音容今万里，西望日嗟咨。
怀友
作者：杨爵
朝代：明

忧时同讲道，发兴共联诗。而我相逢久，真为人世奇。穷通忘苦乐，聚散有欢悲。无奈此心切，长歌衍浩思。
怀友·其一
作者：杨爵
朝代：明

圜中春早到，含泪送心知。何处相思切，归来独坐时。诗书还有分，患难总无期。俯仰千年事，哲人若在兹。
怀友·其二
作者：杨爵
朝代：明

相逢在缧绁，岁序两推移。论难思洪古，胸怀各洞披。朝朝同暮暮，切切与偲偲。音容今万里，西望日嗟咨。
怀绪山
作者：杨爵
朝代：明

无限停云思，悠悠兴欲飞。仰看向南鹊，绕树竟何依。不见绪山子，年光忽四周。随风秋夜梦，直到越江头。宇宙相同意，越江万里深。东方欲曙色，画角动悲音。江边寻至乐，回首觉忧思。宇宙皆吾事，心宁不在兹。
怀绪山
作者：杨爵
朝代：明

残屋食不足，扁舟乐有余。北风如解意，寄我常相思。
怀绪山·其一
作者：杨爵
朝代：明

无限停云思，悠悠兴欲飞。仰看向南鹊，绕树竟何依。
怀绪山·其三
作者：杨爵
朝代：明

宇宙相同意，越江万里深。东方欲曙色，画角动悲音。
怀绪山·其二
作者：杨爵
朝代：明

不见绪山子，年光忽四周。随风秋夜梦，直到越江头。
怀绪山·其四
作者：杨爵
朝代：明

江边寻至乐，回首觉忧思。宇宙皆吾事，心宁不在兹。
怀绪山先生
作者：杨爵
朝代：明

携手分离不再逢，幽中尝忆往年冬。马牛颠沛风尘迥，童冠逍遥江渚溶。人品岂非黄叔度，气根应似郭林宗。相违叹此圜墙外，更有关山千万重。
思故人
作者：杨爵
朝代：明

忆我西归过尔家，篱边秋雨秀黄花。百年涅债从头补，一日交情未有涯。荷杖未耘秦垄草，回身复泛孟津槎。伤怀更有难堪处，惊出门前问槛车。
恻恻行送王大尹出狱
作者：杨爵
朝代：明

恻恻送君幽系里，天涯回首如千里。此归何以佑斯民，直须德化平如水。最怜愚昧与饥寒，古今失所皆由此。受托宜思君父恩，同类孰非吾赤子。君不见蒲鞭一叚好生心，天地万物真同体。
感怀
作者：杨爵
朝代：明

志士轻天下，不类世人情。由来守之固，出自见之明。时哉诚可尚，古今不易真。缅怀千载上，愧此鲁连生。存赵片言重，却秦天下惊。脚跟高蹈处，无陂总是平。
慰章秀才
作者：杨爵
朝代：明

多难不须日叹嗟，男儿身到即为家。阶前一片雪融处，饶我春深复种瓜。
拄杖
作者：杨爵
朝代：明

筇竹由来本性轻，耐寒耐暑始堪成。得君今日为同伴，特地扶吾暂独行。直干元来不尚文，平生羞与鬼薪群。谏官得尔成相辅，踏破恒山万里云。
拄杖·其一
作者：杨爵
朝代：明

筇竹由来本性轻，耐寒耐暑始堪成。得君今日为同伴，特地扶吾暂独行。
拄杖·其二
作者：杨爵
朝代：明

直干元来不尚文，平生羞与鬼薪群。谏官得尔成相辅，踏破恒山万里云。
招友人王泉冈同学尹家村寺
作者：杨爵
朝代：明

初昏月隐满天星，市肆纷纭风打萍。能鉴皇天应有眼，林间鸡犬几时宁。
招友人王泉岗同学尹家村寺
作者：杨爵
朝代：明

门外同人且向东，从来锡类古人功。每于兰院瞻牛斗，且伴芸编驯象龙。花露影清前日异，世情不染此时同。劝君莫负离群隐，好把瑶琨就石攻。
春兴八首次韵
作者：杨爵
朝代：明

才见春光转上林，锦台微冷尚萧森。风回蓟野有时息，雾隐燕山尽日阴。燕语莺啼圜内景，江湖廊庙老来心。更深还有愁人处，门内柝声门外砧。疏窗照日影初斜，可奈囚居此岁华。传世从来无赤子，通天空忆有浮槎。依依遥见城边柳，袅袅忽闻塞上笳。诗句漫成还有用，将来幽地赏春花。共坐圜门向日晖，开襟更觉暖风微。葵生已露根头品，鸿渐还成天际飞。将此孤怀频点检，肯教素步自相违。纷纷无奈争春物，绿干红芳一样肥。三载艰危叹白头，可堪吾志在春秋。自怜贾谊一腔泪，空作张衡四段愁。适意时看阶下草，奋飞终愧水边鸥。美人踪迹今何在，杕杜犹存古雍州。认得西铭如下棋，茫茫宇内尽堪悲。顾予颠沛真无似，空惜盈虚自有时。燕羽轻风还？？，春晖惊眼又迟迟。艰难惆怅怀千古，采采榛苓是所思。十年佳趣在青山，潇洒襟怀出世间。心上一真原未泯，眼前万类总相关。缅怀周道今何事，寤寐哲人多厚颜。归去再寻千古上，耕莘老叟与同班。斯文千古是谁功，由彼陶唐立大中。措履敢从浮世好，几微深愧古人风。衢连柳过圜墙绿，苑隔桃侵屋宇红。潦倒还思泾渭上，丝纶闲钓有渔翁。山连蓟北见逶迤，小径通天傍险陂。隐谷长蔓多细草，悬崖短干少松枝。习浮鸥子随波逝，憩树牧儿逐影移。老去登临无健力，白头空惜此低垂。
春兴八首次韵·其一
作者：杨爵
朝代：明

才见春光转上林，锦台微冷尚萧森。风回蓟野有时息，雾隐燕山尽日阴。燕语莺啼圜内景，江湖廊庙老来心。更深还有愁人处，门内柝声门外砧。
春兴八首次韵·其七
作者：杨爵
朝代：明

斯文千古是谁功，由彼陶唐立大中。措履敢从浮世好，几微深愧古人风。衢连柳过圜墙绿，苑隔桃侵屋宇红。潦倒还思泾渭上，丝纶闲钓有渔翁。
春兴八首次韵·其三
作者：杨爵
朝代：明

共坐圜门向日晖，开襟更觉暖风微。葵生已露根头品，鸿渐还成天际飞。将此孤怀频点检，肯教素步自相违。纷纷无奈争春物，绿干红芳一样肥。
春兴八首次韵·其二
作者：杨爵
朝代：明

疏窗照日影初斜，可奈囚居此岁华。传世从来无赤子，通天空忆有浮槎。依依遥见城边柳，袅袅忽闻塞上笳。诗句漫成还有用，将来幽地赏春花。
春兴八首次韵·其五
作者：杨爵
朝代：明

认得西铭如下棋，茫茫宇内尽堪悲。顾予颠沛真无似，空惜盈虚自有时。燕羽轻风还？？，春晖惊眼又迟迟。艰难惆怅怀千古，采采榛苓是所思。
春兴八首次韵·其五
作者：杨爵
朝代：明
体裁：七言律诗

认得西铭如下棋，茫茫宇内尽堪悲。顾予颠沛真无似，空惜盈虚自有时。燕羽轻风还��，春晖惊眼又迟迟。艰难惆怅怀千古，采采榛苓是所思。
春兴八首次韵·其八
作者：杨爵
朝代：明

山连蓟北见逶迤，小径通天傍险陂。隐谷长蔓多细草，悬崖短干少松枝。习浮鸥子随波逝，憩树牧儿逐影移。老去登临无健力，白头空惜此低垂。
春兴八首次韵·其六
作者：杨爵
朝代：明

十年佳趣在青山，潇洒襟怀出世间。心上一真原未泯，眼前万类总相关。缅怀周道今何事，寤寐哲人多厚颜。归去再寻千古上，耕莘老叟与同班。
春兴八首次韵·其四
作者：杨爵
朝代：明

三载艰危叹白头，可堪吾志在春秋。自怜贾谊一腔泪，空作张衡四段愁。适意时看阶下草，奋飞终愧水边鸥。美人踪迹今何在，杕杜犹存古雍州。
春日
作者：杨爵
朝代：明

谁家烟色锁楼台，隐隐桃花将半开。云际点空鸿雁去，圜阶扫地谷风来。天机消息由人尚，物运盈虚与化推。心目洒然尘世外，误看囹圄作蓬莱。
春日十二首
作者：杨爵
朝代：明

乾坤无处不清明，伫立间看燕羽轻。一念孤怀酬圣主，百年人物此残生。窗间舒日渐融融，曳杖逍遥百虑空。千古吾心谁乐与，首阳花草自春风。雨霁春郊秀女萝，闲云偏惹落霞多。南鸿一羽冲寒峭，万里长空晚独过。阳和到处总无垠，老干苍柯向月新。莫到幽囚空岁月，东风还有去年心。柝声急处雁声高，门掩圜灯夜寂寥。念此天涯归路杳，谁将一段楚魂招。云掩燕山接地阴，霈城新雨细？？。即看宇宙均生意，识得乾坤作用心。迟日幽圜春又深，闲听燕语散愁襟。自知一息延朝暮，到此还余忧世心。四年多罪锁危垣，惊眼金吾春草蕃。一点孤忠应未死，君王恰有好殊恩。檐头对雨雨萧萧，墙内葵心墙外桃。日暮东风惆怅处，闲看林鸟各归巢。十载忧时一念深，竟成身世此浮沈。斜阳满目萧条事，写作长歌次第吟。萋萋幽草映圜阶，羡尔逢春早意谐。此日吾生犹未泯，且歌愁句散愁怀。从此超然脱故吾，天空海阔见洪模。无容类是假男子，有忍方为真丈夫。
春日十二首·其一
作者：杨爵
朝代：明

乾坤无处不清明，伫立间看燕羽轻。一念孤怀酬圣主，百年人物此残生。
春日十二首·其七
作者：杨爵
朝代：明

迟日幽圜春又深，闲听燕语散愁襟。自知一息延朝暮，到此还余忧世心。
春日十二首·其三
作者：杨爵
朝代：明

雨霁春郊秀女萝，闲云偏惹落霞多。南鸿一羽冲寒峭，万里长空晚独过。
春日十二首·其九
作者：杨爵
朝代：明

檐头对雨雨萧萧，墙内葵心墙外桃。日暮东风惆怅处，闲看林鸟各归巢。
春日十二首·其二
作者：杨爵
朝代：明

窗间舒日渐融融，曳杖逍遥百虑空。千古吾心谁乐与，首阳花草自春风。
春日十二首·其五
作者：杨爵
朝代：明

柝声急处雁声高，门掩圜灯夜寂寥。念此天涯归路杳，谁将一段楚魂招。
春日十二首·其八
作者：杨爵
朝代：明

四年多罪锁危垣，惊眼金吾春草蕃。一点孤忠应未死，君王恰有好殊恩。
春日十二首·其六
作者：杨爵
朝代：明

云掩燕山接地阴，霈城新雨细？？。即看宇宙均生意，识得乾坤作用心。
春日十二首·其六
作者：杨爵
朝代：明
体裁：七言绝句

云掩燕山接地阴，霈城新雨细��。即看宇宙均生意，识得乾坤作用心。
春日十二首·其十
作者：杨爵
朝代：明

十载忧时一念深，竟成身世此浮沈。斜阳满目萧条事，写作长歌次第吟。
春日十二首·其十一
作者：杨爵
朝代：明

萋萋幽草映圜阶，羡尔逢春早意谐。此日吾生犹未泯，且歌愁句散愁怀。
春日十二首·其十二
作者：杨爵
朝代：明

从此超然脱故吾，天空海阔见洪模。无容类是假男子，有忍方为真丈夫。
春日十二首·其四
作者：杨爵
朝代：明

阳和到处总无垠，老干苍柯向月新。莫到幽囚空岁月，东风还有去年心。
有怀
作者：杨爵
朝代：明

年来奈此远思何，春暖西台亦到么。好景想从幽处少，穷愁偏令我心多。半空晴色将人照，一点闲云轻自过。幸有吾乡众豪杰，激怀日与共消磨。
有感
作者：杨爵
朝代：明

乍雨喷声歇，闲云落影空。满怀今日意，都付与东风。
有感
作者：杨爵
朝代：明

夜初独坐拥衾裳，耿耿丹怀空自伤。斜月淡光穿暗户，晚风微冷透晴窗。一心知有君恩厚，九死难回忠义肠。漏下旅囚愁不寐，数声寒雁送凄凉。
有感
作者：杨爵
朝代：明

天涯风景又将秋，想象西周已古丘。万里乡关惊旅梦，百年身世叹幽囚。披怀有虑成虚迹，触眼无穷是隐忧。解得古人行迈意，知吾于此更何求。
有感八首
作者：杨爵
朝代：明

燕语遗窗外，熏风入卧边。真怀死难易，岁序几经迁。国步终成踬，双毛半已颠。独怜忧世念，空自九重悬。期亲堂上老，游子泪潸然。假寐惊还起，余生死复延。脚跟总实地，屋隙是晴天。骨肉心难遏，朝朝百虑牵。老去心犹壮，诗成一洒然。襟怀羞缕缕，风景叹年年。伫立凶危地，出王日夜天。死亡诚旦暮，终不受人怜。忆昔躬耕日，蓬庐梦九州。握珠虽易出，按剑总难投。草芥生犹在，君王尚远谋。古来杀谏士，谁可免多忧。好景随时在，幽人心自如。难将当世事，得免动相于。总是更新念，还能展旧书。古人心已逝，谁共叹离居。残雨急声住，窗风更觉新。独怜幽景暮，空抱此心真。跬步万方足，经年百死身。每忧深罪里，无以答苍旻。庭院幽沉处，黄鹂声自和。炎风侵夏木，世道转颓波。夙志逢时健，韶光双鬓皤。如何人世上，独我忧心多。有时乐兴至，触目更忧来。时觉寸心郁，未能尽日开。人谋尚消息，天意自安排。将此百年志，空余万虑灰。
有感八首·其一
作者：杨爵
朝代：明

燕语遗窗外，熏风入卧边。真怀死难易，岁序几经迁。国步终成踬，双毛半已颠。独怜忧世念，空自九重悬。
有感八首·其七
作者：杨爵
朝代：明

庭院幽沉处，黄鹂声自和。炎风侵夏木，世道转颓波。夙志逢时健，韶光双鬓皤。如何人世上，独我忧心多。
有感八首·其三
作者：杨爵
朝代：明

老去心犹壮，诗成一洒然。襟怀羞缕缕，风景叹年年。伫立凶危地，出王日夜天。死亡诚旦暮，终不受人怜。
有感八首·其二
作者：杨爵
朝代：明

期亲堂上老，游子泪潸然。假寐惊还起，余生死复延。脚跟总实地，屋隙是晴天。骨肉心难遏，朝朝百虑牵。
有感八首·其五
作者：杨爵
朝代：明

好景随时在，幽人心自如。难将当世事，得免动相于。总是更新念，还能展旧书。古人心已逝，谁共叹离居。
有感八首·其八
作者：杨爵
朝代：明

有时乐兴至，触目更忧来。时觉寸心郁，未能尽日开。人谋尚消息，天意自安排。将此百年志，空余万虑灰。
有感八首·其六
作者：杨爵
朝代：明

残雨急声住，窗风更觉新。独怜幽景暮，空抱此心真。跬步万方足，经年百死身。每忧深罪里，无以答苍旻。
有感八首·其四
作者：杨爵
朝代：明

忆昔躬耕日，蓬庐梦九州。握珠虽易出，按剑总难投。草芥生犹在，君王尚远谋。古来杀谏士，谁可免多忧。
有所思
作者：杨爵
朝代：明

当年各为主恩深，生者难忘死者心。将此满腔忧世血，变成赤泪堕囚襟。年年燕塞动悲风，应是人心愿未终。死去果然难遽灭，九原还得再相逢。
有所思·其一
作者：杨爵
朝代：明

当年各为主恩深，生者难忘死者心。将此满腔忧世血，变成赤泪堕囚襟。
有所思·其二
作者：杨爵
朝代：明

年年燕塞动悲风，应是人心愿未终。死去果然难遽灭，九原还得再相逢。
有报周碛山先生家虑于狱中者痛而作此
作者：杨爵
朝代：明

一朝君即死，七载我犹生。秪堕万人泪，空留百世名。乾坤藏正气，日月照精诚。展转思余喘，真如草芥轻。
有报周迹山卒狱中痛而作此
作者：杨爵
朝代：明

天上列星坠，人间草木愁。满腔都是泪，只向暗中流。
杂兴
作者：杨爵
朝代：明

身危非所恤，多罪累君王。万古纲常理，一躯忠义肠。青天掩长雾，白日下繁霜。儿女此时泪，未知为国伤。
杂兴
作者：杨爵
朝代：明

雁羽冲云去，燕山春意浓。孤踪一路险，衰鬓两边蓬。戢步缘新绿，依隈挹暖风。将吾眼底事，都付不言中。地隐春迟到，幽怀更耐看。雁声愁远塞，云影滞余寒。斗笠营秦陇，丝纶坐渭竿。而今耕钓手，梏械亦相安。
杂兴·其一
作者：杨爵
朝代：明

雁羽冲云去，燕山春意浓。孤踪一路险，衰鬓两边蓬。戢步缘新绿，依隈挹暖风。将吾眼底事，都付不言中。
杂兴·其三
作者：杨爵
朝代：明

我心诚匪鉴，遗恨在云壤。岂但身忧切，更余国虑长。九重终自悟，一饭亦难忘。只恐建炎诏，徒怜陈少阳。
杂兴·其二
作者：杨爵
朝代：明

地隐春迟到，幽怀更耐看。雁声愁远塞，云影滞余寒。斗笠营秦陇，丝纶坐渭竿。而今耕钓手，梏械亦相安。
杂咏
作者：杨爵
朝代：明

悠悠蒙大难，岁月总无涯。忧世多君虑，好音向我怀。浩然挥翰思，俨若定心斋。三接咸亨泰，欣瞻白玉阶。鹍鹏离楚水，舒翼到燕台。世道同文运，金吾久已开。宠从天上降，人是谪仙才。还喜新荣后，恩光次第来。
杂咏·其一
作者：杨爵
朝代：明

悠悠蒙大难，岁月总无涯。忧世多君虑，好音向我怀。浩然挥翰思，俨若定心斋。三接咸亨泰，欣瞻白玉阶。
杂咏·其二
作者：杨爵
朝代：明

鹍鹏离楚水，舒翼到燕台。世道同文运，金吾久已开。宠从天上降，人是谪仙才。还喜新荣后，恩光次第来。
杂咏五首
作者：杨爵
朝代：明

闲步幽阶伴夕阳，尘埃眺望总无疆。风吹古柏栖鸦乱，雪掩寒山狡兔藏。半世生涯真类梦，几年毛发已成霜。凭谁再取新春酒，日放长歌任老狂。独倚圜扉对日斜，缅怀松竹已成赊。迷途岂但千程远，脚步空留百代嗟。时系铁镣甘罪戾，漫吟风景是生涯。残砖阁火烧沙釜，也类山村野店家。有脚阳春到处通，金吾气色转寒松。壮心迥出存亡外，残魄逍遥化理中。寂感胸怀惊岁月，孤危踪迹倚苍穹。羊裘一片随朝暮，兴与云山野老同。濡险悠悠岁月频，强延一息又逢春。天空斜日雁留影，地迥煦风草弄新。内圣外王同贯合，身谋国计总相因。忧怀转作元亨处，此是人心一念真。天降穷阨浩无垠，金吾㭱锁伴儒臣。久遭危患心犹泰，运转亨机思欲频。要信乐天为乐土，须知忧世是忧身。有诗吟咏忘颠沛，彷佛羲皇境上人。
杂咏五首·其一
作者：杨爵
朝代：明

闲步幽阶伴夕阳，尘埃眺望总无疆。风吹古柏栖鸦乱，雪掩寒山狡兔藏。半世生涯真类梦，几年毛发已成霜。凭谁再取新春酒，日放长歌任老狂。
杂咏五首·其三
作者：杨爵
朝代：明

有脚阳春到处通，金吾气色转寒松。壮心迥出存亡外，残魄逍遥化理中。寂感胸怀惊岁月，孤危踪迹倚苍穹。羊裘一片随朝暮，兴与云山野老同。
杂咏五首·其二
作者：杨爵
朝代：明

独倚圜扉对日斜，缅怀松竹已成赊。迷途岂但千程远，脚步空留百代嗟。时系铁镣甘罪戾，漫吟风景是生涯。残砖阁火烧沙釜，也类山村野店家。
杂咏五首·其五
作者：杨爵
朝代：明

天降穷阨浩无垠，金吾㭱锁伴儒臣。久遭危患心犹泰，运转亨机思欲频。要信乐天为乐土，须知忧世是忧身。有诗吟咏忘颠沛，彷佛羲皇境上人。
杂咏五首·其五
作者：杨爵
朝代：明
体裁：七言律诗

天降穷阨浩无垠，金吾匣锁伴儒臣。久遭危患心犹泰，运转亨机思欲频。要信乐天为乐土，须知忧世是忧身。有诗吟咏忘颠沛，彷佛羲皇境上人。
杂咏五首·其四
作者：杨爵
朝代：明

濡险悠悠岁月频，强延一息又逢春。天空斜日雁留影，地迥煦风草弄新。内圣外王同贯合，身谋国计总相因。忧怀转作元亨处，此是人心一念真。
梦浦竹塘
作者：杨爵
朝代：明

去岁兹辰长别我，今宵梦里再相逢。醒来想象音容杳，双泪空流老眼中。姓斑青史心犹在，身葬黄泉事已终。雨洒风吹永难尽，总为人世恨无穷。
梦陈寮
作者：杨爵
朝代：明

十载燕京做客鬼，今宵入我梦中欢。孤儿总髻头角秀，老母痛如心上剜。郊外点香人共送，墓门启柩众同看。亲朋哭汝灵车罢，各赠青钱纸数竿。
次杜少陵韵答人
作者：杨爵
朝代：明

残息悠悠在，真成一懦夫。当年何所为，心欲见唐虞。世路岂翻覆，人为自险夷。好生与恶死，此念胸中知。
次绪山怀友韵
作者：杨爵
朝代：明

二年得与子相亲，不意知为困里身。心在熟仁狂作圣，事求精义道通神。化成品汇千山雨，消尽寒阴一气春。白发从今还努力，肯辜良友教谆谆。
次绪山韵三首
作者：杨爵
朝代：明

日转庭檐春色光，西圜消息意微茫。想君每动三秋念，笑我常怀一段狂。往哲皆从修性作，世人谁是为身忙。从今各记年前约，只恐颠危心易荒。从来克己最为难，克去超过人鬼关。水自流澌山自止，火何炎热水何寒。坐看百妄浑消尽，便是一真由此还。正见胸中好景象，天光云影半空闲。刬却纷纷俗务牵，襟怀一片自天然。行无非与才成性，磨而不磷方是坚。霁月想他何气象，光风忘我到衰年。洋洋满目无停息，谁向霄壤识秘传。
次绪山韵三首·其一
作者：杨爵
朝代：明

日转庭檐春色光，西圜消息意微茫。想君每动三秋念，笑我常怀一段狂。往哲皆从修性作，世人谁是为身忙。从今各记年前约，只恐颠危心易荒。
次绪山韵三首·其三
作者：杨爵
朝代：明

刬却纷纷俗务牵，襟怀一片自天然。行无非与才成性，磨而不磷方是坚。霁月想他何气象，光风忘我到衰年。洋洋满目无停息，谁向霄壤识秘传。
次绪山韵三首·其二
作者：杨爵
朝代：明

从来克己最为难，克去超过人鬼关。水自流澌山自止，火何炎热水何寒。坐看百妄浑消尽，便是一真由此还。正见胸中好景象，天光云影半空闲。
次绪山韵五首
作者：杨爵
朝代：明

闲楂一旦会消融，骤雨惊风过太空。隐显从心无上下，险夷信步有西东。感来定拟初张弩，应罢还如未叩钟。浩浩霄壤多少事，真机都在卷舒中。双鹳飞来圜树梢，看他春到便衔巢。显庭常若俨宾际，幽世必须藉白茅。心果合天真浩浩，狂非作圣但嘐嘐。会教身世全无我，方寸才能免物交。莫道幽居心可欺，格思便有鬼神知。还看处处玉吾地，敢不时时慎所为。要走长途须健步，能除深病是真医。谁言岸远难先到，只在人心一转移。眼底纷纷变态多，谁怜世道日颓波。百年事业真难措，半隙光阴亦易过。川上月临悬细饵，墙头雨倒整烟蓑。乐游却恐归豪放，渣滓须先向此磨。此心常要拟虚舟，虚得能将万物收。后乐不妨随地乐，先忧岂但为身忧。也知步履须藏用，却笑疏狂真妄投。龃龉方圆成感慨，徒怀击楫在中流。
次绪山韵五首·其一
作者：杨爵
朝代：明

闲楂一旦会消融，骤雨惊风过太空。隐显从心无上下，险夷信步有西东。感来定拟初张弩，应罢还如未叩钟。浩浩霄壤多少事，真机都在卷舒中。
次绪山韵五首·其三
作者：杨爵
朝代：明

莫道幽居心可欺，格思便有鬼神知。还看处处玉吾地，敢不时时慎所为。要走长途须健步，能除深病是真医。谁言岸远难先到，只在人心一转移。
次绪山韵五首·其二
作者：杨爵
朝代：明

双鹳飞来圜树梢，看他春到便衔巢。显庭常若俨宾际，幽世必须藉白茅。心果合天真浩浩，狂非作圣但嘐嘐。会教身世全无我，方寸才能免物交。
次绪山韵五首·其五
作者：杨爵
朝代：明

此心常要拟虚舟，虚得能将万物收。后乐不妨随地乐，先忧岂但为身忧。也知步履须藏用，却笑疏狂真妄投。龃龉方圆成感慨，徒怀击楫在中流。
次绪山韵五首·其四
作者：杨爵
朝代：明

眼底纷纷变态多，谁怜世道日颓波。百年事业真难措，半隙光阴亦易过。川上月临悬细饵，墙头雨倒整烟蓑。乐游却恐归豪放，渣滓须先向此磨。
次罗整庵先生韵
作者：杨爵
朝代：明

嘉遁胸怀自浩然，高风宇宙久相传。难兄难弟心同好，时止时行道未偏。明主岁勤优老意，苍生日望济时权。正看霖雨苏天下，无奈丘园一念坚。
正月二日寄偲儿
作者：杨爵
朝代：明

秦关消息久无传，说与儿曹莫涕涟。囹圄暂留今日福，圣明定宥往时愆。舍南舍北一天雨，山后山前百亩田。收拾家中旧锄耒，待吾归老伴余年。
残雪
作者：杨爵
朝代：明

瑶花不但遍燕山，幽地虚池总一般。只恐春风吹得急，徘徊再赏片时间。同云知不再凄凄，当午阳晖照故迟。赏汝笑无春脚味，兴来但有感怀诗。
残雪·其一
作者：杨爵
朝代：明

瑶花不但遍燕山，幽地虚池总一般。只恐春风吹得急，徘徊再赏片时间。
残雪·其二
作者：杨爵
朝代：明

同云知不再凄凄，当午阳晖照故迟。赏汝笑无春脚味，兴来但有感怀诗。
沁园春
作者：杨爵
朝代：明

金风转律，流光暗易，壮士萧条。存丹天，一点点自陶濯，一身幽困，两岁长宵。知作闲事，乐天委运，念头此外更无劳。静坐间，把宇宙踪迹，闲虑一遭。生平努力相高，都做了，灰荡与尘消。看世事多般，奇奇巧巧，于人何有，也自逍遥。狂风回乱，浮云翻转，莫休莫歇枉分挠。适怀抱，抬头窗外，秋雨萧萧。
渑池道中
作者：杨爵
朝代：明

西风落日满尘埃，秦赵功名余草莱。廉弱蔺强皆国士，自能羞上会盟台。奋身秦馆志难移，共羡相如智勇奇。四十万人同日死，徒藏楚宝欲何为。
渑池道中·其一
作者：杨爵
朝代：明

西风落日满尘埃，秦赵功名余草莱。廉弱蔺强皆国士，自能羞上会盟台。
渑池道中·其二
作者：杨爵
朝代：明

奋身秦馆志难移，共羡相如智勇奇。四十万人同日死，徒藏楚宝欲何为。
满江红
作者：杨爵
朝代：明

炎暑方阑，忽惊眼、庭前一叶。报新秋、蝉鸣深树，日暮悲切。叹息人世千年事，空老却英雄豪杰。□□□、□□□□□，□□□。门掩后，孤灯灭。圜窗照，清夜月。静思量，教人愁肠结。几时恩诏归田里，丝纶随处少遮迾。莫道他、渭水子牙翁，胸臆别。
独酌
作者：杨爵
朝代：明

独酌燕山春瓮香，暂开宇内一愁肠。醉看榻上无长物，惟有孔家活世方。
独酌十首
作者：杨爵
朝代：明

春来病未放清歌，惹得春风不甚和。偶酌燕山一杯酒，满怀诗兴若江河。老夫不是爱长歌，恐把流光混里过。一啸胸中无限量，古今天地在包罗。卧醒还酌两三卮，赶出胸中无限奇。便笑古今忙脚者，撞来撞去总成痴。一寸修为一寸天，纷纷谁解此闲年。从今莫说痴儿梦，囚榻安吾日夜眠。男儿寸寸是刚肠，要把尘腔百虑忘。聊下墙头一樽酒，不妨独酌对羲皇。天地元来只一春，春光到处岂无真。须判努力将心戒，莫作圜中忧世人。愁来还要酒消愁，到手必须三四瓯。醉后吟诗诗罢卧，风流也属狱中囚。连年病不似今年，和暖风光我却眠。春到无诗春自去，而今要补几千篇。残春隐隐恰如新，老眼浑看见未真。更不分天与人异，只疑共是一团春。阳春几转属艰难，未惜空余两鬓斑。若把皇家元气论，入牢强似入深山。
独酌十首·其一
作者：杨爵
朝代：明

春来病未放清歌，惹得春风不甚和。偶酌燕山一杯酒，满怀诗兴若江河。
独酌十首·其七
作者：杨爵
朝代：明

愁来还要酒消愁，到手必须三四瓯。醉后吟诗诗罢卧，风流也属狱中囚。
独酌十首·其三
作者：杨爵
朝代：明

卧醒还酌两三卮，赶出胸中无限奇。便笑古今忙脚者，撞来撞去总成痴。
独酌十首·其九
作者：杨爵
朝代：明

残春隐隐恰如新，老眼浑看见未真。更不分天与人异，只疑共是一团春。
独酌十首·其二
作者：杨爵
朝代：明

老夫不是爱长歌，恐把流光混里过。一啸胸中无限量，古今天地在包罗。
独酌十首·其五
作者：杨爵
朝代：明

男儿寸寸是刚肠，要把尘腔百虑忘。聊下墙头一樽酒，不妨独酌对羲皇。
独酌十首·其八
作者：杨爵
朝代：明

连年病不似今年，和暖风光我却眠。春到无诗春自去，而今要补几千篇。
独酌十首·其六
作者：杨爵
朝代：明

天地元来只一春，春光到处岂无真。须判努力将心戒，莫作圜中忧世人。
独酌十首·其十
作者：杨爵
朝代：明

阳春几转属艰难，未惜空余两鬓斑。若把皇家元气论，入牢强似入深山。
独酌十首·其四
作者：杨爵
朝代：明

一寸修为一寸天，纷纷谁解此闲年。从今莫说痴儿梦，囚榻安吾日夜眠。
狱中慰章秀才
作者：杨爵
朝代：明

万事总由命，宜须安受之。但求一念是，莫叹百忧罹。窘迫宜自处，将来做广居。乐天境界上，得到是男儿。
狱中赠孙都御史
作者：杨爵
朝代：明

一系秋梧岁序迁，眼前光景总堪怜。暮云思望八千里，济世勋名二十年。天降困穷终有益，到今显祖始无偏。从兹努力加餐饭，浩浩乾坤在两肩。
病中人有以诗喻使宽鄙怀者次其韵答之
作者：杨爵
朝代：明

数月言官耻素餐，杀身今日有何难。包荒自是男儿事，肯不同天一样宽。日午才将数粒餐，来之坎坎岂为难。眼中视此容身处，同彼霄壤无限宽。
病中人有以诗喻使宽鄙怀者次其韵答之·其一
作者：杨爵
朝代：明
体裁：七言绝句

数月言官耻素餐，杀身今日有何难。包荒自是男儿事，肯不同天一样宽。
病中人有以诗喻使宽鄙怀者次其韵答之·其二
作者：杨爵
朝代：明

日午才将数粒餐，来之坎坎岂为难。眼中视此容身处，同彼霄壤无限宽。
病起
作者：杨爵
朝代：明

南风乘隙入，吹破幽人闷。檐外鸟声和，一般成四韵。
病起
作者：杨爵
朝代：明

病起余新兴，残砖藉简编。不知从此后，再得几残年。一片韩山石，千年卧荒草。崚嶙何所前，落日牛羊道。
病起·其一
作者：杨爵
朝代：明

病起余新兴，残砖藉简编。不知从此后，再得几残年。
病起·其二
作者：杨爵
朝代：明

一片韩山石，千年卧荒草。崚嶙何所前，落日牛羊道。
病起述怀用杜工部韵
作者：杨爵
朝代：明

春日悠悠病已痊，狱中再得数残年。天光远照来檐隙，良友频怜到卧边。无似懒将闲帙展，有时还是抱愁眠。感怀骨肉应分念，百口悬悬心在燕。
登华山诗
作者：杨爵
朝代：明

梦想兹山二十年，今朝散步上其巅。奇峰尘外崚嶒立，怪石云间颠倒悬。雨过一声促织响，树深几笠牧童眠。大观到此方为得，觉我心天高万千。
看花联句·其一
作者：杨爵
朝代：明

看花忽尔动遐思，忆昔长安得意时。今日看花虽异地，此花亦与人相宜。随身着处忘升降，信步趫来履险夷。怪得幽中怀抱好，兴同贤哲坐东篱。人心谁谓不如古，造物从来岂有私。好景纵观皆乐地，从教无日不相随。百年显晦浑闲事，一笑荣枯便释疑。但愿此心常共赤，何须殊色与争奇。要知展转艰危里，天欲吾曹慎所之。南北朋簪非易盍，乾坤脚板岂难支。真机每向花前得，终不逢人一皱眉。莫道看花淹岁月，恩光指日是归期。
看花联句·其三
作者：杨爵
朝代：明

每过花前动我思，雨余复见长新枝。乾坤生意原无尽，物理乘机默与移。向日一心终自赤，盈园诸品独无缁。耐寒松柏千年秀，与尔同当天下奇。
看花联句·其二
作者：杨爵
朝代：明

与君斯邂逅，一叶报新秋。名姓谁知道，心情见尔俦。盍簪如有像，丽泽复何求。珍重朋来义，相期到白头。
看花联句·其二
作者：杨爵
朝代：明

与君斯邂逅，一叶报新秋。名姓谁知道，心情见尔俦。盍簪如有像，丽泽复何求。珍重朋来义，相期到白头。每过花前动我思，雨余复见长新枝。乾坤生意原无尽，物理乘机默与移。向日一心终自赤，盈园诸品独无缁。耐寒松柏千年秀，与尔同当天下奇。粉墙斜倚似含思，真蕊倾阳正满枝。雨露时从天上降，根荄曾向圃中移。无边心事终怀赤，满眼风尘不受缁。雅态自堪供玩赏，何须解语始为奇。谁云仁远未之思，物迩还怜一两枝。开落随时皆自得，晦明向日更难移。虽无脂粉容常艳，便出淤泥色不缁。一种天香元自异，姚黄魏紫未为奇。
看花联句·其五
作者：杨爵
朝代：明

谁云仁远未之思，物迩还怜一两枝。开落随时皆自得，晦明向日更难移。虽无脂粉容常艳，便出淤泥色不缁。一种天香元自异，姚黄魏紫未为奇。
看花联句·其四
作者：杨爵
朝代：明

粉墙斜倚似含思，真蕊倾阳正满枝。雨露时从天上降，根荄曾向圃中移。无边心事终怀赤，满眼风尘不受缁。雅态自堪供玩赏，何须解语始为奇。
示侄休四首
作者：杨爵
朝代：明

旅舍空时家又空，秦关燕塞路难通。吾儿莫道饥寒苦，君子原来亦固穷。门掩隙尘客舍空，寂寥人久在圜中。但愿圣明恤狂直，尔曹与我再相逢。昔年送我古祠中，儿向西行我向东。此日音容如万里，各将一念叩苍穹。缧绁两年骨肉离，幽圜客舍日相悲。尔曹知命须宽慰，世道艰危古有之。
示侄休四首·其一
作者：杨爵
朝代：明

旅舍空时家又空，秦关燕塞路难通。吾儿莫道饥寒苦，君子原来亦固穷。
示侄休四首·其三
作者：杨爵
朝代：明

昔年送我古祠中，儿向西行我向东。此日音容如万里，各将一念叩苍穹。
示侄休四首·其二
作者：杨爵
朝代：明

门掩隙尘客舍空，寂寥人久在圜中。但愿圣明恤狂直，尔曹与我再相逢。
示侄休四首·其四
作者：杨爵
朝代：明

缧绁两年骨肉离，幽圜客舍日相悲。尔曹知命须宽慰，世道艰危古有之。
祝赵总兵
作者：杨爵
朝代：明

此日降神自东岳，看来赋与不为薄。我今祝寿无百壶，但愿将军困而乐。
禹卿归秦仕儿留此难于为别以此慰之
作者：杨爵
朝代：明

道义真原宜早寻，况逢兰若又春深。男儿本是四方客，离别何须苦动心。良朋万里此相寻，为念艰危岁月深。安土敦仁贤哲事，男儿何处不宽心。
禹卿归秦仕儿留此难于为别以此慰之·其一
作者：杨爵
朝代：明

道义真原宜早寻，况逢兰若又春深。男儿本是四方客，离别何须苦动心。
禹卿归秦仕儿留此难于为别以此慰之·其二
作者：杨爵
朝代：明

良朋万里此相寻，为念艰危岁月深。安土敦仁贤哲事，男儿何处不宽心。
秋夜同刘晴川观月
作者：杨爵
朝代：明

清光一片露云端，拱立圜阶心未阑。来岁今宵逢此月，恐无良友共相看。长空初夜静霏微，转步却将心事违。共说不妨幽户掩，隔窗点点是清辉。万古得天照宇寰，秋林辉色动燕山。疏窗半隙即全体，照到吾心方寸间。
秋夜同刘晴川观月·其一
作者：杨爵
朝代：明

清光一片露云端，拱立圜阶心未阑。来岁今宵逢此月，恐无良友共相看。
秋夜同刘晴川观月·其三
作者：杨爵
朝代：明

万古得天照宇寰，秋林辉色动燕山。疏窗半隙即全体，照到吾心方寸间。
秋夜同刘晴川观月·其二
作者：杨爵
朝代：明

长空初夜静霏微，转步却将心事违。共说不妨幽户掩，隔窗点点是清辉。
秋日十咏
作者：杨爵
朝代：明

露冷风凉秋渐深，塞天犹系白头吟。已知忧国非吾事，有感还余恻恻心。不堪秋草与秋风，又把流光易此中。万里君门皇路在，一身罪难几时终。年来欲与世相忘，转觉幽怀百虑长。延颈九重天外远，难将一念悟君王。复惊一叶坠庭前，坐惜年华双鬓颠。多罪残身忘是我，迩来都付与苍天。风落庭柯又是秋，有时乐在有时忧。欲为万里朋游告，归雁还迟塞上留。忽惊塞雁报清秋，困里帛书肯寄不。云外长风吹六翮，一飞千里到西周。寒蛬蚤已到幽床，梧叶枝头几个黄。清昼半阴云忽忽，几人能解此凄凉。绕塞西风白露天，万山黄叶落翩翩。穿窗日影无私照，一隙常来到卧边。五十余年人世事，此间白发几经秋。不知淫雨烟波上，谁去乘风泛柏舟。看开宇宙谁人事，白昼天涯此日头。雁过故惊囚榻梦，一声凉夜送高秋。
秋日十咏·其一
作者：杨爵
朝代：明

露冷风凉秋渐深，塞天犹系白头吟。已知忧国非吾事，有感还余恻恻心。
秋日十咏·其七
作者：杨爵
朝代：明

寒蛬蚤已到幽床，梧叶枝头几个黄。清昼半阴云忽忽，几人能解此凄凉。
秋日十咏·其三
作者：杨爵
朝代：明

年来欲与世相忘，转觉幽怀百虑长。延颈九重天外远，难将一念悟君王。
秋日十咏·其九
作者：杨爵
朝代：明

五十余年人世事，此间白发几经秋。不知淫雨烟波上，谁去乘风泛柏舟。
秋日十咏·其二
作者：杨爵
朝代：明

不堪秋草与秋风，又把流光易此中。万里君门皇路在，一身罪难几时终。
秋日十咏·其五
作者：杨爵
朝代：明

风落庭柯又是秋，有时乐在有时忧。欲为万里朋游告，归雁还迟塞上留。
秋日十咏·其八
作者：杨爵
朝代：明

绕塞西风白露天，万山黄叶落翩翩。穿窗日影无私照，一隙常来到卧边。
秋日十咏·其六
作者：杨爵
朝代：明

忽惊塞雁报清秋，困里帛书肯寄不。云外长风吹六翮，一飞千里到西周。
秋日十咏·其十
作者：杨爵
朝代：明

看开宇宙谁人事，白昼天涯此日头。雁过故惊囚榻梦，一声凉夜送高秋。
秋日十咏·其四
作者：杨爵
朝代：明

复惊一叶坠庭前，坐惜年华双鬓颠。多罪残身忘是我，迩来都付与苍天。
秋日遣怀
作者：杨爵
朝代：明

俯仰乾坤此棘垣，忧来倚杖步西圜。忘机云外鸢犹舞，解意墙边草欲言。危难总皆身外事，修为但可默中存。感时悄悄心犹切，难向他人开口论。寸心恻恻风尘迥，千里迢迢世路倾。但比深圜铭上帝，肯教之死负平生。乡思漂泊天涯杳，音信空闻寒雁声。不是君王违谏诤，孤臣未有动天诚。
秋日遣怀·其一
作者：杨爵
朝代：明

俯仰乾坤此棘垣，忧来倚杖步西圜。忘机云外鸢犹舞，解意墙边草欲言。危难总皆身外事，修为但可默中存。感时悄悄心犹切，难向他人开口论。
秋日遣怀·其二
作者：杨爵
朝代：明

寸心恻恻风尘迥，千里迢迢世路倾。但比深圜铭上帝，肯教之死负平生。乡思漂泊天涯杳，音信空闻寒雁声。不是君王违谏诤，孤臣未有动天诚。
秋燕
作者：杨爵
朝代：明

窎窎深高罪未终，思量安得此萍踪。残生久在天边系，世故都从眼底空。渐觉秋风千路涩，还看霜月万山红。愿将国步与民瘼，入我皇王所照中。
秋燕
作者：杨爵
朝代：明

辞社还寻高处藏，留予常系五云乡。时来时去天机在，羡尔一双羽翼长。
秋雨歌送王生行
作者：杨爵
朝代：明

往时逢君雪霏霏，而今再逢雨弥弥。天涯岁月惊迅速，倏忽春雪转秋雨。秀彼幽隅苞桑枝，我独乐此之无知。王生幸来同解意，转看又是相别期。秋雨秋声寒将至，郊原百卉色凋悴。祗见繁花畏风霜，惟有长松挺挺翠。忆昔豪士此心多，感慨将来为子歌。告别各怀情绻绻，相逢但记雨滂沱。吁嗟王生也，吾今奈子欲去何。
端午用杜工部韵
作者：杨爵
朝代：明

半室还如天样宽，诗书聊此与君欢。汉廷可少贾生泪，晋絷应怜楚客冠。举世从今蒲酒乐，普天怀古汨江寒。千年屈子心如在，角黍将来此地看。
端午节
作者：杨爵
朝代：明

圜中佳节喜相寻，况有良朋与合簪。蒲酒且同今日乐，负盘因见古人心。忧时未恤身危久，宥罪还思恩诏临。此日密云成骤雨，似伤屈子泪淋淋。
端阳次联翁韵
作者：杨爵
朝代：明

幽居几度遇端阳，万里关河隔故乡。龙舟扮出湘江恨，艾草还为人世芳。几段角团随俗好，一尊绿酒带蒲香。离骚歌罢浑无事，真个圜庭是福堂。
竹花同池
作者：杨爵
朝代：明

竹花同池生，何人知有情。花繁满高枝，灼灼惊人目。竹若虬龙形，苍颜微带菉。花常头上红，竹常地下仆。显晦各有时，爱憎若不足。觱发送寒霜，青青惟有竹。
答友人忽天章辽东作断事
作者：杨爵
朝代：明

困里风霜几度侵，多君不替故人心。辽阳极目关河杳，读罢音书泪满襟。
葵初出二绝
作者：杨爵
朝代：明

真品终难混草莱，几丛都是去年栽。愁中偏有赏花兴，早把赤心为我开。天然根干异蒿莱，每藉春深夜露栽。我去应无人会赏，徒倾一点与谁开。
葵初出二绝·其一
作者：杨爵
朝代：明

真品终难混草莱，几丛都是去年栽。愁中偏有赏花兴，早把赤心为我开。
葵初出二绝·其二
作者：杨爵
朝代：明

天然根干异蒿莱，每藉春深夜露栽。我去应无人会赏，徒倾一点与谁开。
葵花二首
作者：杨爵
朝代：明

园葵新发几枝红，病里空悬赏念浓。只恐花疑吾不好，诗成转寄藉东风。谁把葵栽幽厕中，祗凭新雨秀新丛。出门欲赏怜多病，为问今开几个红。
葵花二首·其一
作者：杨爵
朝代：明

园葵新发几枝红，病里空悬赏念浓。只恐花疑吾不好，诗成转寄藉东风。
葵花二首·其二
作者：杨爵
朝代：明

谁把葵栽幽厕中，祗凭新雨秀新丛。出门欲赏怜多病，为问今开几个红。
蚤春
作者：杨爵
朝代：明

晴景初开淑气端，共看腊色已残漫。天边转眼流光易，困里惊心世路难。自叹百年怀抱切，还思一日圣恩宽。圜中蚤觉春先到，似恤累臣五夜寒。共把愁眉且放开，喜看春腊再相推。城边煦景新堤柳，墙外香风带野梅。世运从今转熙皞，圣恩不久自天来。故园咫尺佳山在，一日定游三百回。
蚤春·其一
作者：杨爵
朝代：明

晴景初开淑气端，共看腊色已残漫。天边转眼流光易，困里惊心世路难。自叹百年怀抱切，还思一日圣恩宽。圜中蚤觉春先到，似恤累臣五夜寒。
蚤春·其二
作者：杨爵
朝代：明

共把愁眉且放开，喜看春腊再相推。城边煦景新堤柳，墙外香风带野梅。世运从今转熙皞，圣恩不久自天来。故园咫尺佳山在，一日定游三百回。
补衣口号次晴川公韵
作者：杨爵
朝代：明

夜补囚衣昼可穿，知君手段自心传。成周谁是真男子，千古人夸山甫贤。会补清霄神慢穿，昔人妙诀己无传。高高在上真难措，炼石惟闻娲氏贤。
补衣口号次晴川公韵·其一
作者：杨爵
朝代：明

夜补囚衣昼可穿，知君手段自心传。成周谁是真男子，千古人夸山甫贤。
补衣口号次晴川公韵·其二
作者：杨爵
朝代：明

会补清霄神慢穿，昔人妙诀己无传。高高在上真难措，炼石惟闻娲氏贤。
见童子头插苦菜花索观之作二律
作者：杨爵
朝代：明

秾英彷佛类秋菊，先饱无涯春露滋。隐隐一般神色好，煌煌几点化工奇。开来可伴囚中眼，采去能疗天下饥。闻说牡丹多艳丽，让他生长洛阳池。真颜淡淡淡而浓，坐见百花色自空。惟有仰天倾白日，也堪随地伴东风。肯因蓟野门前黑，不向燕山雨后红。但虑圣朝宽我去，无人解尔此奇容。
见童子头插苦菜花索观之作二律·其一
作者：杨爵
朝代：明

秾英彷佛类秋菊，先饱无涯春露滋。隐隐一般神色好，煌煌几点化工奇。开来可伴囚中眼，采去能疗天下饥。闻说牡丹多艳丽，让他生长洛阳池。
见童子头插苦菜花索观之作二律·其二
作者：杨爵
朝代：明

真颜淡淡淡而浓，坐见百花色自空。惟有仰天倾白日，也堪随地伴东风。肯因蓟野门前黑，不向燕山雨后红。但虑圣朝宽我去，无人解尔此奇容。
许由巢父二人皆唐尧时高士也与后世身陷缧绁者相去不啻万世传称弃瓢饮犊事皆未知有无昨夜梦入其庙中见二人像欣然有感题诗壁上未就而觉乃足成之甲辰九月二十二日书于狱中
作者：杨爵
朝代：明

遭逢世道是升平，高尚同将天下轻。树上瓢捐风响定，耳边污去水流清。山中不换冕旒色，犊口惟餐芝草英。恍惚萧然祠宇在，尘颜羞见二先生。
诏狱言别
作者：杨爵
朝代：明

逢君倾倒此衷诚，追忆平生契合情。心为纲常千古重，言因忠鲠一身轻。同来被逮春光暖，此去垂纶洨水清。千里神交劳梦寐，蒲台晓月见高明。
读微子篇
作者：杨爵
朝代：明

开卷悠悠忆昔贤，知将人事委苍天。千年王子忧心在，老泪而今堕简编。
读萧处士行状
作者：杨爵
朝代：明

纷纷落到静观中，一点浮云散太空。老笔千年心事在，未须身后问穷通。
读诗偶成
作者：杨爵
朝代：明

肥遁高风百世师，衡门愧子独栖迟。洋洋泌水今犹在，还有几人能乐饥。
谒夷齐祠
作者：杨爵
朝代：明

孟津河下谒夷齐，凄怆风霜盈陌衢。愿借首阳方丈处，藏吾天地一残躯。晨朝停马拜荒祠，想见当年叩谏时。却笑史迁传谬罔，武王安肯遽兵之。
谒夷齐祠·其一
作者：杨爵
朝代：明

孟津河下谒夷齐，凄怆风霜盈陌衢。愿借首阳方丈处，藏吾天地一残躯。
谒夷齐祠·其二
作者：杨爵
朝代：明

晨朝停马拜荒祠，想见当年叩谏时。却笑史迁传谬罔，武王安肯遽兵之。
谒孔明庙
作者：杨爵
朝代：明

远结茅庐野水滨，几翻风雨秀荆榛。敝门昼掩高千古，愧我青巾多路尘。疏林野鸟数声鸣，想见当年泌水情。世主肯勤三聘礼，先生有意在苍生。
谒孔明庙·其一
作者：杨爵
朝代：明

远结茅庐野水滨，几翻风雨秀荆榛。敝门昼掩高千古，愧我青巾多路尘。
谒孔明庙·其二
作者：杨爵
朝代：明

疏林野鸟数声鸣，想见当年泌水情。世主肯勤三聘礼，先生有意在苍生。
谒比干祠
作者：杨爵
朝代：明

人心天意转岐豳，夫子安能不杀身。一死祗将殷祀绝，空教千古吊三仁。
谒羑里祠
作者：杨爵
朝代：明

后天剖破见精深，都是周王至德心。拜罢遗容思往事，直教客泪满裳襟。
谢人
作者：杨爵
朝代：明

劳人两遇北风侵，白日岂堪铁户深。天下自无神鬼谬，人间谁是丈夫心。颠危每抱忠和义，慷慨常思古与今。写此新诗倾至意，多君别泪满衣襟。自念狂愚速罪深，多君勤为我怀音。而今指日将分袂，说起当时泪满襟。暂共苦寒向炉火，难忘炎暑坐西阴。送行纵有诗千首，不尽离愁一点心。
谢人·其一
作者：杨爵
朝代：明

劳人两遇北风侵，白日岂堪铁户深。天下自无神鬼谬，人间谁是丈夫心。颠危每抱忠和义，慷慨常思古与今。写此新诗倾至意，多君别泪满衣襟。
谢人·其二
作者：杨爵
朝代：明

自念狂愚速罪深，多君勤为我怀音。而今指日将分袂，说起当时泪满襟。暂共苦寒向炉火，难忘炎暑坐西阴。送行纵有诗千首，不尽离愁一点心。
谢人赐鹅米
作者：杨爵
朝代：明

还将德惠过圜墙，味带南风满屋香。可奈穷囚深恨处，思君高义不能忘。
谢人送米
作者：杨爵
朝代：明

十年分袂去燕台，囹圄今同春酒杯。久难应教愁态老，逢君暂得好怀开。宜时化向秋曹誉，淳古风从海岱回。廊庙一朝思旧绩，共看琴鹤觐天来。
谢人馈桃
作者：杨爵
朝代：明

念此幽囚久，相逢独见真。论心许忠孝，于义多君臣。良士轻声誉，哲人重保身。投桃知子厚，报李愧予贫。
谢信官
作者：杨爵
朝代：明

患难人多畏，信郎独不疑。再从牌上写，曩在手中提。每日多君厚，经年济我饥。老夫穷困里，报汝一联诗。
谢友人王泉岗赠衣
作者：杨爵
朝代：明

平生交结未轻群，二十年前我与君。胶漆弧蓬谐菽水，风霜兰若论斯文。解衣情思如何限，折简忧心徒此殷。明月山中多胜迹，同谁尊酒伴闲云。
谢郭平安惠衣
作者：杨爵
朝代：明

赐服见君怜我深，范滂感愧故人心。圜中纵有孤臣泪，珍重不教沾素襟。
豳风
作者：杨爵
朝代：明

硕肤一逊德愈光，叹自东人乐绣裳。不有风云雷雨动，鸱鸮岂易悟周王。
赠人
作者：杨爵
朝代：明

先生藏远趋，微原欲探讨。仁风秀群英，礼化淑怀抱。讲堂逍遥处，相与笃皇道。芹宫滋松华，泮池润瑶草。瑶草日日长，松华岁岁好。君子尚采采，衿佩以为宝。
赠人
作者：杨爵
朝代：明

困里逢君一月春，同方不觉自相亲。文章早已添声价，德义犹思与日新。有意动时成性僻，未安心处是吾真。必须俯仰先知愧，然后能为无愧人。
赠人二首
作者：杨爵
朝代：明

乐老襟怀孰与同，逍遥远志鹿裘翁。百年佳趣庭前训，一曲秋箫眼底空。共惜幽累何日解，还伤吾道有时穷。犴圜读罢江湖咏，若在春风和气中。共羡君家庭桂荣，岂知世路一难行。倚门鸠杖燕山迥，乘夜孤帆江水清。骨肉转关心上重，浮云自觉眼前轻。新诗远为贤郎切，多是君臣父子情。
赠人二首
作者：杨爵
朝代：明

未能会面结良晤，但信一心定盍簪。天罪老夫宜岸狱，人文君子化须南。道兼朋友生来伍，事有当官干者三。相信相离徒想象，只教今日更难堪。周道阴浓杨柳风，行行不必叹穷通。思君每有交情厚，愧我全无补衮功。但说天边一讯别，敢云林下再相逢。千年楚客心何壮，耿耿令人切寸衷。
赠人二首·其一
作者：杨爵
朝代：明

乐老襟怀孰与同，逍遥远志鹿裘翁。百年佳趣庭前训，一曲秋箫眼底空。共惜幽累何日解，还伤吾道有时穷。犴圜读罢江湖咏，若在春风和气中。
赠人二首·其一
作者：杨爵
朝代：明

未能会面结良晤，但信一心定盍簪。天罪老夫宜岸狱，人文君子化须南。道兼朋友生来伍，事有当官干者三。相信相离徒想象，只教今日更难堪。
赠人二首·其二
作者：杨爵
朝代：明

共羡君家庭桂荣，岂知世路一难行。倚门鸠杖燕山迥，乘夜孤帆江水清。骨肉转关心上重，浮云自觉眼前轻。新诗远为贤郎切，多是君臣父子情。
赠人二首·其二
作者：杨爵
朝代：明

周道阴浓杨柳风，行行不必叹穷通。思君每有交情厚，愧我全无补衮功。但说天边一讯别，敢云林下再相逢。千年楚客心何壮，耿耿令人切寸衷。
赠别
作者：杨爵
朝代：明

送别圜门各感伤，好将事业继龚黄。如逢潼上刘君子，道我囚中两鬓苍。
赠友人
作者：杨爵
朝代：明

种德羡君能有终，皇天日锡庆无穷。膝前稚子丰神秀，堂上双亲福寿隆。谁共声通千古上，更留恻切万方中。几回遇别此何地，惆怅乾坤眼底空。
赠友人韩双台三首
作者：杨爵
朝代：明

一子耕农二子儒，数犁春雨五车书。主人杯盏微醺后，逸士传中访友于。丘园步履迥尘埃，一段超然襟抱开。眼底乾坤都是乐，不从此外更安排。关中高士韩双台，独把功名等草莱。胸次悠然忘物我，聊呼童冠与徘徊。
赠友人韩双台三首·其一
作者：杨爵
朝代：明

一子耕农二子儒，数犁春雨五车书。主人杯盏微醺后，逸士传中访友于。
赠友人韩双台三首·其三
作者：杨爵
朝代：明

关中高士韩双台，独把功名等草莱。胸次悠然忘物我，聊呼童冠与徘徊。
赠友人韩双台三首·其二
作者：杨爵
朝代：明

丘园步履迥尘埃，一段超然襟抱开。眼底乾坤都是乐，不从此外更安排。
赠友人韩双台三首夜梦一人戴无翅纱帽谓诸葛孔明也予揖而就之谓予曰尘世富贵何足道哉唯唯既觉漏四鼓矣以诗纪其事丁未夏六月十四日也·其一
作者：杨爵
朝代：明
体裁：七言绝句

梦里从容揖孔明，回天事业竟难成。出师两疏心千古，可是巍然三代英。
赠姜义泉义泉未病时自谓将缘事出狱索诗以赠之过数日病二十日即死命也
作者：杨爵
朝代：明

十年交与后，此地复相逢。安土心犹在，匡时志已穷。君当耕蜀下，吾欲死圜中。乐道捐躯处，无言迹未同。
赠泰和刘洗心秀才洗心兄晴川翁同予系狱洗心自泰和奔来问赋此以慰之
作者：杨爵
朝代：明

谏草传来自可惊，仓皇策马上燕京。一腔忠荩君臣义，万里风霜兄弟情。日迈已能扶世道，月征真不愧天明。江南韡韡看棠棣，春雨春花已满庭。学问须先会洗心，洗心于道最能深。仁义英华成事业，庙堂根脚自山林。祖先原委家传远，兄弟芳名世所钦。得志知君存素履，岂同流辈但缨簪。
赠泰和刘洗心秀才洗心兄晴川翁同予系狱洗心自泰和奔来问赋此以慰之·其一
作者：杨爵
朝代：明

谏草传来自可惊，仓皇策马上燕京。一腔忠荩君臣义，万里风霜兄弟情。日迈已能扶世道，月征真不愧天明。江南韡韡看棠棣，春雨春花已满庭。
赠泰和刘洗心秀才洗心兄晴川翁同予系狱洗心自泰和奔来问赋此以慰之·其二
作者：杨爵
朝代：明

学问须先会洗心，洗心于道最能深。仁义英华成事业，庙堂根脚自山林。祖先原委家传远，兄弟芳名世所钦。得志知君存素履，岂同流辈但缨簪。
赠洪百户
作者：杨爵
朝代：明

西风吹得家山杳，沆瀣腾成犴户阴。天上本无神鬼谬，人间难有丈夫心。艰危世事百忧切，浩荡君恩十载深。此日多君天下泪，几番为我湿衣襟。
赠苏廷诏五首
作者：杨爵
朝代：明

望断长燕万里深，思君不见泪沾襟。高情为我还甘罪，至死难忘今日心。罪出经年怜我深，要存男子此胸襟。闻言废食更流泪，是我怀君一念心。数载幽幽狱户深，相逢更得好胸襟。要将尔我今朝事，说与儿孙记在心。忆昔相逢幽陷深，各将国泪洒裳襟。我无孟博澄清志，君有西川豪杰心。悄悄独怜我罪深，渊思自慰此愁襟。昊天肯吊苍生命，鉴此人臣日夜心。
赠苏廷诏五首·其一
作者：杨爵
朝代：明

望断长燕万里深，思君不见泪沾襟。高情为我还甘罪，至死难忘今日心。
赠苏廷诏五首·其三
作者：杨爵
朝代：明

数载幽幽狱户深，相逢更得好胸襟。要将尔我今朝事，说与儿孙记在心。
赠苏廷诏五首·其二
作者：杨爵
朝代：明

罪出经年怜我深，要存男子此胸襟。闻言废食更流泪，是我怀君一念心。
赠苏廷诏五首·其五
作者：杨爵
朝代：明

悄悄独怜我罪深，渊思自慰此愁襟。昊天肯吊苍生命，鉴此人臣日夜心。
赠苏廷诏五首·其四
作者：杨爵
朝代：明

忆昔相逢幽陷深，各将国泪洒裳襟。我无孟博澄清志，君有西川豪杰心。
赵白楼有诗见寄次韵答之
作者：杨爵
朝代：明

音问来从北海上，故人遥向此相怜。难将璞璧投幽室，可把长缨濯下泉。我自福堂安桎梏，君于陋巷诵遗编。死生穷达了无事，不负男儿此百年。
踏莎行 其三 有感六首
作者：杨爵
朝代：明
体裁：词

百年运数，一旦遭逢。天涯长夜叹梦梦。未惜宇宙托蜉蝣，空馀禾黍慨王风。眼前靡靡，心上忡忡。难免幽圜今固穷。仰视青天与白日，冥冥照我此丹衷。
踏莎行 有感六首 其一
作者：杨爵
朝代：明
体裁：词

黄叶萧萧，西风浩浩。犴中忽讶寒先到。每将心事对晴天，肯因穷老伤怀抱。浮沤古今，云雨世道。漫把荣辱堪作笑。男儿何事郁襟怀，自有鸢飞与鱼跃。
踏莎行 有感六首 其五
作者：杨爵
朝代：明
体裁：词

孤怀炯炯，天畔茫茫。北风日夜此幽窗。秦馆两行七日泪，燕庭一片五月霜。月临日照，地久天长。不尽当年烈士伤。遗下霄壤千古恨，总出人臣忠义肠。
踏莎行 有感六首 其四
作者：杨爵
朝代：明
体裁：词

志扶颠隮，身陷网罗。先忧特为此心多。气吞天际长虹势，手障人间东逝波。楼上秦曲，军前楚歌。英雄羽客总消磨。惟有忠灵永不散，与君携手吊湘娥。
踏莎行·其三
作者：杨爵
朝代：明

百年运数，一旦遭逢。天涯长夜叹梦梦。未惜宇宙托蜉蝣，空余禾黍慨王风。眼前靡靡，心上忡忡。难免幽圜今固穷。仰视青天与白日，冥冥照我此丹衷。
踏莎行·其二
作者：杨爵
朝代：明
体裁：词

大道昭明，人心不死。一理绵绵贯终始。消息盈虚总循环，须知万古皆如此。君父恩德，臣子忠义。存吾之死矢靡已。留取丹怀日浩然，天地无穷永相倚。
踏莎行·其六
作者：杨爵
朝代：明
体裁：词

雾隐棘墙，露低庭树。多难悠悠今未已。百年世事总成空，一笑翻复任眼底。地角乡关，天涯囹圄。回首君门几万里。豁然芦杖步圜阶，西风吹散燕山雨。
踏莎行·有感六首
作者：杨爵
朝代：明

黄叶萧萧，西风浩浩。犴中忽讶寒先到。每将心事对晴天，肯因穷老伤怀抱。浮沤古今，云雨世道。漫把荣辱堪作笑。男儿何事郁襟怀，自有鸢飞与鱼跃。大道昭明，人心不死。一理绵绵贯终始。消息盈虚总循环，须知万古皆如此。君父恩德，臣子忠义。存吾之死矢靡已。留取丹怀日浩然，天地无穷永相倚。百年运数，一旦遭逢。天涯长夜叹梦梦。未惜宇宙托蜉蝣，空余禾黍慨王风。眼前靡靡，心上忡忡。难免幽圜今固穷。仰视青天与白日，冥冥照我此丹衷。志扶颠隮，身陷网罗。先忧特为此心多。气吞天际长虹势，手障人间东逝波。楼上秦曲，军前楚歌。英雄羽客总消磨。惟有忠灵永不散，与君携手吊湘娥。孤怀炯炯，天畔茫茫。北风日夜此幽窗。秦馆两行七日泪，燕庭一片五月霜。月临日照，地久天长。不尽当年烈士伤。遗下霄壤千古恨，总出人臣忠义肠。雾隐棘墙，露低庭树。多难悠悠今未已。百年世事总成空，一笑翻复任眼底。地角乡关，天涯囹圄。回首君门几万里。豁然芦杖步圜阶，西风吹散燕山雨。
迁榻次韵
作者：杨爵
朝代：明

十载潜身一草茅，兴来谁意向芳郊。六经愚腐散尘几，三径荒凉卧竹稍。垣寂秋深风落果，梁闲春到燕衔巢。衰年至此真无似，尽把疏狂任世嘲。
过柏井
作者：杨爵
朝代：明

柏井苍崖到，悬悬引旆长。残烟身未断，乱石巧相当。松秀春鸟叫，山空野草芳。井陉今又近，先虑马蹄伤。
过淮阴祠
作者：杨爵
朝代：明

落日苍山道，淮阴祠下过。祸生齐境土，功在汉山河。野鸟啼新树，残烟带薜萝。英雄千古泪，汾水一添波。
过淮阴祠二首·其一
作者：杨爵
朝代：明

遥忆当年拒蒯生，将军心事自分明。可怜宇宙无穷恨，尽在中宵悲树声。
过淮阴祠二首·其二
作者：杨爵
朝代：明

郦生终把蒯生□，□□君臣况可忧。分土虽知羞绛灌，抽身何不效留侯。荒祠空洒英雄泪，青简还多信史收。百战功劳千古恨，凄风落叶暮山秋。
过轩辕庙
作者：杨爵
朝代：明

初古混沌里，开天有至人。衣裳成世道，兵刃荡妖淫。龙去群臣泣，功临下土尊。唐虞享大化，圣圣与神神。
述怀
作者：杨爵
朝代：明

禁里东风觉渐和，背阴残雪果无多。眼前楚楚蜉蝣羽，心上悠悠击壤歌。道义无穷须共勉，时光有限莫蹉跎。遥将佳趣问良友，雁过长空兴若何。
送人
作者：杨爵
朝代：明

共处忧虞冬复冬，而今君去我谁宗。风寒谷岸松犹翠，日淡城头雪未溶。杳杳乡关几万里，茫茫天地一孤踪。安能将此别离泪，一洒淋漓到九重。
送人出狱
作者：杨爵
朝代：明

昨暮动相问，今朝奈子何。别怀增慷慨，回首欲滂沱。一隙苍天在，百年忧境多。共怜宇宙内，世道类江河。
送人出狱
作者：杨爵
朝代：明

百年身世半尘埃，四海斯文于此偕。淹淹残息延旦暮，明明宇宙照心怀。险需叹我幽囚客，宏济知君匡辅才。感别自来情思切，况逢多难在天涯。
送人出狱
作者：杨爵
朝代：明

相逢相别两经春，分袂情怀见子真。此后金吾门外过，念予还是困中人。
送人归秦
作者：杨爵
朝代：明

春到燕台策马还，文旌指日度函关。故人若问圜中兴，道与山林总一般。
送人归蜀
作者：杨爵
朝代：明

雍山蜀水共封疆，送子教人偏感伤。归到秦关停马处，好将多难报吾乡。
送友人
作者：杨爵
朝代：明

宾荐同登二十年，便思宇宙在刚肩。名从仕版朱行列，心向闾阎赤子悬。雄展应知今世少，清贫不让古人先。功成准备随琴鹤，廊庙方收天下贤。
送同乡王大尹出狱
作者：杨爵
朝代：明

患难相逢此月秋，不堪君去我还留。丹心廊庙千年虑，白首江湖一念忧。窗隙为增薄裳冷，柝声偏动旅囚愁。有时圣主洪恩诏，渭水相将理钓钩。
送孙寺丞
作者：杨爵
朝代：明

不信荣华有是非，幽缧终日掩圜扉。世间满眼愁人事，忽见孙郎能蚤归。流连白首叹知机，日见庭柯黄叶飞。安得一朝携手去，与君共采首阳薇。
送孙寺丞·其一
作者：杨爵
朝代：明

不信荣华有是非，幽缧终日掩圜扉。世间满眼愁人事，忽见孙郎能蚤归。
送孙寺丞·其二
作者：杨爵
朝代：明

流连白首叹知机，日见庭柯黄叶飞。安得一朝携手去，与君共采首阳薇。
送尹商衡都黄门出狱
作者：杨爵
朝代：明

数月同幽难，一朝慨别离。送行无喜色，居险有忧思。好结诗书伴，不为贫贱移。山林吾素志，应筮丈夫需。
送尹商衡都黄门出狱
作者：杨爵
朝代：明

需极乘时起，文明及早开。经猷小自预，功业大期来。气运机方动，人谋预可回。两肩刚骨上，□□□三才。
送张本礼归乡
作者：杨爵
朝代：明

弱冠交游三十年，乃今如此共天边。送行诗自狱中写，安得不令我恻然。送君不肯泪涟涟，知为男儿心志坚。归去友人来讯问，道吾长夜已三年。目断秋云远盍簪，侧身西望泪沾襟。再将半纸新诗出，写我留连不尽心。
送张本礼归乡·其一
作者：杨爵
朝代：明

弱冠交游三十年，乃今如此共天边。送行诗自狱中写，安得不令我恻然。
送张本礼归乡·其三
作者：杨爵
朝代：明

目断秋云远盍簪，侧身西望泪沾襟。再将半纸新诗出，写我留连不尽心。
送张本礼归乡·其二
作者：杨爵
朝代：明

送君不肯泪涟涟，知为男儿心志坚。归去友人来讯问，道吾长夜已三年。
送忽百行
作者：杨爵
朝代：明

忽生遥以慰，五日是归期。倚剑无歧路，伫云有旧思。自吾蒙困难，于子始真知。人世关情处，难为此别离。
送春
作者：杨爵
朝代：明

逢君到此已三年，日见圜扉掩半边。照我寒衾共幽榻，隔窗白日与晴天。千山秦塞音书杳，一点孤怀空自怜。北徂雁声留慰切，忆他曾过首阳巅。
送曹子仪令平遥
作者：杨爵
朝代：明

昔日治郡功推最，卓邵遗风世所钦。古谓圣人皆可学，岂于君子让之深。荒陬疾苦悬思虑，直道斯民贯古今。化此平遥无巧法，存吾一念至诚心。
送曹知府入关中
作者：杨爵
朝代：明

十年交道叹浮萍，咫尺而今万里情。安我幽圜老岁月，喜君闽越活苍生。旌麾过处山河秀，剑气冲来牛斗横。暇日要寻千古秘，考亭一脉甚分明。